manelzaera: d’agost 2007\nAvui m'han passat el butlletí del partit PxC repartit per algunes bústies ampostines. Es tracta del butlletí d'agost, el qual jo qualifico de pamflet, per la sensació que m'ha donat el seu contingut. En ell, a banda de començar amb una declaració de principis no mancada de populisme, es fa una descripció de tres casos concrets de conflictes amb immigrants, i s'acaba inexplicablement amb una plana dedicada a la immigració a Tortosa -el butlletí és del PxC d'Amposta-.\nS'explica el problema d'una comunitat de veïns d'Amposta amb una persona immigrant pel pagament de la mensualitat. Es posa el nom i cognoms de la persona, i s'indica l'adreça concreta del bloc on hi ha el problema. Serà que de persones no immigrants no n'hi ha cap que deixi de pagar les despeses comunitàries i que es continuï aprofitant dels serveis que no paga. A continuació es parla d'un problema de soroll amb immigrants, de festes en un pis superior al de la persones que s'ha queixat, de la brutícia de l'escala. Sembla com si a la nostra ciutat no hi hagués ningú que no fos immigrant que no faci mai soroll ni que no embruti les entrades de les vivendes. I segur que si anéssim a mirar els locals d'oci noctur -pubs-, només els regentats per immigrants provocarien molèsties als veïns.\nReferint-se a Tortosa, sembla que serà culpa dels immigrants haver-se concentrat allí i no haver-se distribuït per la ciutat. Serà culpa dels immigrants que el casc antic s'hagi degradat fins el punt que poc a poc s'ha anat quedant desert de gent autòctona -és així com ho hauríem de dir?-. Serà culpa que en un futur els ànims especulatius intentin treure profit de la recuperació d'aquesta zona degradada de la ciutat. I és culpa també dels immigrants que les botigues marxin d'allí.\nÉs trist però, és així. Hi ha qui a partir de casos concrets estableix generalitzacions que són injustes i que perjudiquen la convivència. Aquests que creen aquests corrents d'opinió no volen ser titllats de xenòfobs però, costa no qualificar-los així. Els immigrants tenen la seva forma de ser, la seva cultura, s'integraran més o menys dins de l'entorn però, jo no els canviaria el lloc. S'ho han passat i s'ho passen pitjor que nosaltres, per molts privilegis que es digui que tenen. Com es diu, sembla mentida però, hi ha qui no recorda que els espanyols no fa tant de temps que van haver d'emigrar, i no es creu ningú que no hi hagués cap espanyol que emigrés de forma il·legal, i tampoc no es creu ningú que allí on van anar alguns espanyols es van sentir rebutjats. Però, quan les coses van bé hi ha coses que s'obliden. El greu és que això s'aprofiti per guanyar adhesions polítiques.\nEscrit per Manel Zaera a 31.8.07 2 comentaris Enllaços que hi fan referència\nEtiquetes: immigració, política, xenofòbia\nEscrit per Manel Zaera a 31.8.07 1 comentaris Enllaços que hi fan referència\nQuan l'any 1997 vaig passar de viure a La Vila Universitària de la UAB a Cerdanyola del Vallès, una de les coses que em va cridar l'atenció de la ciutat fou la gran quantitat d'oficines immobiliàries que hi havia. Amb el temps va anar creixent encara més el seu nombre. I al cap d'uns anys, coincidint amb la pujada que van iniciar les vivendes a Amposta, vaig veure com s'instal·laven a la nostra ciutat algunes de les empreses que temps enrera havia conegut a Cerdanyola, senyal que es preveia un inici de molta construcció i de pujada de preus.\nAvui una de les notícies fa referència a la previsió que el Col·legi d'APIs preveu que acabaran tancant la meitat de les immobiliàries a causa de l'alentiment del sector. Doncs no em fa cap pena. Em fa molta ràbia que la vivenda, sobretot la de primera residència, estigui subjecta a la voracitat del mercat, al joc de l'especulació -invertir en vivenda, quina barra-. L'existència d'un únic mercat, i no d'un mercat de primera i de segona residència, ha fet que el preu hagi augmentat per tothom, fent que en alguns llocs la gent hagi de marxar del seu poble gràcies al fet que les segones residències han fet que els preus per comprar una vivenda siguin prohibitius. No em fa cap pena que tanquin les immobiliàries, igual que a ells no els fa cap pena que la gent vagi aigua a coll per pagar les hipoteques.\nI preguntem-nos per què la gent prefereix comprar i no llogar. Potser serà perquè en alguns llocs -les capitals- els lloguers són tan elevats que no compensen enfront del pagament d'una hipoteca, a banda de la qualitat de l'habitatge llogat. Cal una certificació dels habitatges de lloguer, a banda de posar-hi uns preus raonables.\nEscrit per Manel Zaera a 30.8.07 0 comentaris Enllaços que hi fan referència\nAvui he llegit de passada que, com passa cada curs, hi ha veus que demanen que l'escola comenci més aviat. El dia 1 de setembre demanaven. I tot per poder conciliar la vida laboral i familiar. Segur que hi haurà veus a favor de l'opinió, veus que potser també opinaran que els mestres i professors tenen massa vacances, que viuen molt bé. Per desgràcia som una societat que protestar sempre ho fa davant de l'administració pública però, que davant de les empreses mai no adopta postures tan fermes.\nEls mestres i professors tenen moltes vacances, concretament dos mesos a l'estiu -no tots-, a Nadal i Setmana Santa. És lògic i és un benefici que no ha de veure's com una cosa a eliminar sinó una fita per aconseguir. No oblidem que les millores per als treballadors privats acaben arribant gràcies al fet que els treballadors públics les aconsegueixen abans. Per què, si se suposa que en empresa pública i privada els sindicats són alguns els mateixos? Els mestres i professors s'enfronten cada dia a la realitat de la societat actual. A banda dels alumnes que podríem classificar de "normals" es troben amb els alumnes que no tenen cap interès per romandre dins del sistema educatiu, cosa que se suma en molts casos a la poca col·laboració dels pares perquè tinguin una actitud diferent envers els estudis, envers els seus docents. Només per això, per educar els fills dels altres, els mestres i professors haurien d'estar millor valorats i no ser tractats com uns treballadors injustificadament privilegiats. D'altra banda, cal pensar en els fills i veure que ells no són treballadors, que ells no han de fer una jornada laboral i que no han de sotmetre's a uns vacances anuals d'un mes. Per cert, que a Alemanya, per exemple, els col·legis fan tres setmanes de vacances a l'estiu però, ara a l'octubre, tres setmanes més, a Nadal tres més, i a Setmana Santa tres més, i només fan horari de matins. Pobres alemanys oi, no arribaran enlloc...\nMentrestant, les empreses no se senten obligades a tenir en compte les necessitats dels pares amb els seus fills, fills que són el futur del país, i que no s'han de veure una càrrega. Però, és més fàcil enfrontar-se al sistema educatiu i opinar sobre com han de fer la feina els altres -vull dir, els professors-. És trist però, és notícia saber que una empresa és flexible amb les famílies amb fills, que facilita compaginar la vida laboral i familiar als pares i les mares, quan hauria de ser una cosa ben normal. Qui sap si algun dia canviaran les coses. Mentrestant, intentem no carregar més feina al professorat, que ja en té prou.\nEscrit per Manel Zaera a 30.8.07 1 comentaris Enllaços que hi fan referència\nEtiquetes: educació, feina\nFa un temps que crec que ja vaig escriure sobre aquest programa. Synfig és un programa d'animació vectorial en 2D, multiplataforma i que és programari lliure. Avui en fan menció a Genbeta. Encara no té versió 1.0 però, les captures de pantalla que es veuen són prometedores.\nEtiquetes: animació per ordinador, programari lliure\nEtiquetes: humor, La Sexta, YouTube\nÉs notícia un acudit gravat en video i pujat a YouTube sobre un capellà de Granada que ha d'anar a fer missa temporalment a Sevilla.\nSí, vull un referèndum per la independència de Catalunya. Vull una Catalunya independent. Almenys vull que es pugui consultar els catalans i catalanes si ho volen ser. Em pregunto però, si aquesta proposta que es fa des d'Esquerra té algun sentit fer-la ara o no. Perquè tinc la sensació que tot allò de l'abstencionisme, de l'anàlisi dels resultats de les eleccions, de com va acabar la darrera legislatura a Catalunya per l'excés de soroll des de dins del mateix govern, ja s'ha oblidat. Tinc la sensació que Esquerra, els seus consellers, per desgràcia, volen continuar amb un discurs que no sembla de membres del govern.\nQue potser s'arrepenteixen d'haver fet president Montilla? Jo no m'arrepenteixo que ho hagin fet, m'agradi Montilla o no. Potser veuen que CiU apreta i els pot intentar presentar davant de l'electorat com un partit entregat al PSOE? Potser. I potser per això ara, preparant l'estratègia per a les eleccions generals, toca pujar el to del discurs, aprofitant el desastre en les infraestructures del país -millor dit, de Barcelona- d'aquest estiu.\nEscrit per Manel Zaera a 29.8.07 0 comentaris Enllaços que hi fan referència\nEtiquetes: autodeterminació, independència, polítics\nAlcanar també posa dispensadors per recollir excrements de gossos\nNo són com el de la imatge, ni són com els que hi ha per França però, Alcanar també posa en marxa la instal·lació de dispensadors de bosses per recollir excrements de gos, a la via pública. Tot i que es tracta d'una prova pilot i que prefereixo dispensadors que incorporin també un espai on dipositar la bossa un cop plena, crec que és millor que haver de dur el gos al pipi-can, la qual cosa és una idea que no està malament però, que no obeeix a la realitat. Els animals van pel carrer i pixen i fan caca quan ho necessiten. Els pipi-can, a més, no sé si són el millor lloc on dur els gossos, doncs és possible que siguin focus de puces i caparres -algú m'ho podria confirmar si és així?-. Esperem que a Amposta l'Ajuntament en prengui nota i es plantegi aquesta solució. No passa res si a Tortosa se'ns han adelantat. Si és una cosa bona no s'ha de tenir por a imitar-la.\nEscrit per Manel Zaera a 28.8.07 0 comentaris Enllaços que hi fan referència\nEtiquetes: civisme, excrements, gossos, incivisme\nContesto el qüestionari que fa unes setmanes em va passar Gustau Moreno. Sento haver trigat...\nDes de l'any 2003 amb el meu bloc personal, tot i que sóc usuari de Blogger des d'abans, des de l'any 2001, amb un conjunt de blocs que composaven el web de la llista ebrencs. Podeu veure un dels blocs que el composaven aquí: [clic].\nUn company de feina, en Javi Loureiro, em va ensenyar un lloc, Blogger, on em podia crear el meu espai web gratuït i dinàmic, amb la qual cosa vaig aprofitar per muntar el web de la llista ebrencs. Em va animar a muntar un weblog, cosa que aleshores no era un terme habitual al carrer, i m'hi vaig abocar.\nNomena cinc blocs que segueixis diàriament o amb molta freqüència...\nCada dia llegeixo La Marfanta, després l'Ebresfera, per tenir el recull dels blocs de les Terres de l'Ebre, Menéame i Fresqui, dos blocs de tipus agergador social, per tenir a mà un recull de notícies variades, entre altres de tecnologia, i darrerament els Ebrediputats, perquè no compartir algunes idees pot enriquir el debat si s'intenta almenys escoltar i debatre.\nSóc lector anònim de molts de blocs, perquè arriba un moment en què tens tants de blocs a la llista de canals de subscripció, que no pots fer quasi bé cap comentari. Estaries tot el dia comentant. I prefereixo escriure al meu bloc si he de triar on inverteixo el temps.\nBé, no cal dir que Gustau Moreno està en el primer lloc de la llista de blocaires que em desperten simpatia, perquè el seu bloc és una referència informativa i d'opinió del nostre territori. Pep Canicio és un altre autor, el qual escriu poc però, que quan ho fa val la pena llegir-lo. En Daninoble, amb el seu bloc El Cadafal, també és un bloc al qual tinc simpatia. Les vivències a França d'un estudiant Erasmus m'agrada anar-les llegint a banda de quan parla de Vilfranca, el seu poble, que per proximitat a Fortanete, poble de mon pare, em crida molt l'atenció.\nBé, doncs no m'ho he plantejat gaire. Sento dir-ho però, potser amb cap. Sí que aniria amb un, espereu. Amb Albert però, és que abans de blocaire som amics des de l'institut.\nBé, la veritat és que ja tinc ganes de fer coses noves. Ja fa temps que les tinc però, no tinc gaire temps per emprendre res. Potser en un futur...\nTria entre tres i cinc blocaires perquè contestin aquestes preguntes en els seus blocs:\nJo trio Albert, Pep Canicio i en Marià Cano. Confesso que això dels memes no m'agrada però, no volia ser desconsiderat. Reconec que fa caliu però, no és una cosa que m'apassioni gaire.\nEtiquetes: blocs, oci\nJa fa un temps que La Veu de l'Ebre -crec que va ser així- publicava una notícia extensa sobre la possible instal·lació de gas en un dipòsit davant del delta de l'Ebre aprofitant les cavitats existents, fruit de l'extracció de petroli. Era una notícia que donava la sensació de ser bona. Ara ha resultat que això no és així de bo i que pot suposar un impacte important, paisatgístic i medi-ambiental. A més, s'instal·laria la planta terrestre necessària, en terme de Vinaròs però, enganxada al terme d'Alcanar.\nÉs evident, i ja fa temps que es denuncia públicament, que el sud de Catalunya és un lloc on es pretén que es generin projectes relacionats amb l'energia. Es denuncia públicament des de fa temps, tot i que hi ha partits, sobretot el PP, que se sumen ara a les reivindicacions, de forma hipòcrita. El PP de Catalunya ara es queixa que el projecte suposa un atemptat contra el paisatge i un perjudici econòmic. No pensaven el mateix amb el transvasament, o amb projectes com els parcs eòlics que proliferen de forma exagerada a les nostres terres, o les centrals de cicle combinat, no -almenys no en tots els casos-? De CiU he de criticar que -com he llegit a La Marfanta- la reclamació que es fa és contra aquest projecte i la central de Faió, perquè perjudiquen el territori mentres s'emporten els beneficis al País Valencià i l'Aragó, respectivament. Primer, perquè CiU es mostra contrària a la central de Faió -"bravo"-, mentres va estar a favor de la de Móra la Nova. En segon lloc perquè no queda clar que estiguin en contra dels projectes, sinó que sembla que es queixen de no tenir contrapartides. En això jo no puc estar d'acord. Si un projecte és perjudicial cal fer-hi front, no demanar contrapartides. Ara queda veure la pressió dels partits que estan al govern català perquè es clarifiqui el projecte i per fer-hi front, al costat de la gent de l'Ebre si cal.\nEscrit per Manel Zaera a 27.8.07 0 comentaris Enllaços que hi fan referència\nEtiquetes: Alcanar, energia, gas, política, Terres de l'Ebre, Vinaròs\nContinuant amb l'entrada anterior voldria comentar alguns aspectes del viatge, per si mai us poden ser d'utilitat, o per si voleu aportar la vostra opinió. Vam agafar un viatge encarregant avió i hotel, amb transport de l'aeroport a l'hotel i al contrari. La resta del viatge, al nostre aire. És una comoditat que no ens ha suposat un increment considerable. Ara bé, un cop allà, hem pogut comprovar que la connexió entre l'aeroport i Florència amb tren és bona, doncs està prop, no com en el cas de Roma -tot i que la connexió amb tren tampoc no és dolenta-. Quant al taxi, mentres que de Fiumicino a Roma costa 50 euros, un amic que ens vam trobar per casualitat ens va comentar que el preu de Florència a l'aeroport és fix, de 21 euros.\nSi des de Florència voleu moure-us, podeu fer-ho amb tren i autocar. A Pisa vam anar amb tren, tal com ens van aconsellar a l'oficina de turisme. Allí també ens van aconsellar que si volíem anar a Siena ho féssim en autocar. A l'oficina de turisme teniu disponibles plànols gratuïts de la ciutat, amb vialer inclòs, i horaris de les esglésies, palaus i museus que podeu visitar, amb el preu de les entrades. Intenteu anar-hi el primer dia, n'hi ha vàries. Cal que tingueu en compte els horaris. Són puntuals i l'oficina de turisme tanca crec que a les 19h, alguns museus a les 19:30h, 19:50h, i la majoria de botigues a les 19:30h. Si espereu el darrer dia a la darrera hora per fer compres podeu quedar-vos a peu.\nL'hotel -Bonciani- no estava malament. Ben situat i correcte. Ara bé, era un 3 estrelles i hem estat en algun de dues que estava millor. Val a dir que el seu "encant" es troba en el fet de ser un antic palau.\nDissabte al matí vam anar a les capelles dels Medici (capelle Medicee). Allí vaig torçar-me el turmell, badant en baixar unes escales -mirant les escultures de la sala següent-. Vam passar la resta de matí a l'hospital. Per sort m'havia fet la targeta sanitària europea. Va ser tot prou ràpid i no ens van posar cap impediment, com ha de ser. Una radiografia i un embenat -que em permet posar-me les sabates, per cert-.\nEtiquetes: Florència, Pisa, turisme, viatges\nJa hem tornat del viatge a Florència i Pisa. Han estat uns dies de caminar, de visitar monuments i museus, de barrejar-se entre la gent de la ciutat -majoritàriament turistes-. L'any passat a Roma ja vam experimentar una cosa: a Itàlia els preus són considerablement més alts que aquí, almenys en els nuclis turístics. Això ho vam experimentar aleshores en el menjar i la beguda. Aquest any però, hem pogut veure com per visitar esglésies i museus normalment cal pagar entrada (no en tots els llocs) i aquesta acostuma a no baixar dels 6 euros. No cal dir que en quasi cap lloc no es permet fer cap foto ni gravar video -un es pregunta si és normal que els drets d'autor es puguin retindre durant segles, i si es pot prohibir un dret per prevenir un ús indegut-.\nFlorència és una ciutat molt bonica, on a cada pas et trobes un edifici amb molta història, sense ser estrany que sigui un antic palau. Les esglésies són impressionants des de l'exterior, amb el característic marbre a les façanes laterals i a les més importants, a la principal. El patrimoni artístic és immens i no pots donar abast per veure-ho tot. I allò que veus acabes fent-ho amb massa pressa, per la quantitat de gent que s'aplega en cada museu -sobretot a Galleria degli Uffizi (oficines)-. En aquesta galeria, degli Uffizi, hi ha el quadre del naixement de Venus i el de La Primavera, de Botticelli, on s'agrupa gran quantitat de gent per veure'ls i quedar-se embadalits, i aprofitar per fer alguna fotografia d'amagat. Al Museu dell'Academia passa el mateix amb el David de Michellangelo. De fons es van sentit crits: "No photo! No video!", cosa que et recorda que ets un turista i que et tracten com un borreguet.\nLa ciutat està preparada per al turisme. Multitud de botigues de records, moltíssimes parades al carrer, també de records, o de beguda i fruita, com a Roma. Molts de restaurants, on cal anar amb compte i mirar bé el lloc i la carta abans d'entrar -el costum de seure els clients uns al costat d'altres, desconeguts, podeu patir-lo si no demaneu taules de dues persones en llocs aïllats-. Hi ha botigues espanyoles (Zara, Massimo Dutti, Elena Miró) o conegudes (Geox, Calzedonia,...). Hi ha diferents cossos policials passejant-se pel nucli antic durant tot el dia (Polizia Munizipale, Polizia, Caravinieri), cosa que dóna tranquil·litat quan vas per alguns carrerons. Les botigues, els museus, els monuments, les paradetes del carrer, tenen una puntualitat impressionant.\nLa ciutat, cal comentar-ho, està molt neta, aspecte que et recorda com es troben moltes de les ciutats de casa nostra, sense necessitat de posar noms.\nPisa ja és diferent. Tret de la zona de la catedral, amb la torre com atracció principal, la resta de ciutat ja no és tan atractiva. Vam anar-hi amb tren, amb la qual cosa vam travessar una bona part de ciutat. El trajecte no estava mancat d'edificis amb història, d'edificis admirables però, es veia ja una zona més deixada, menys cuidada de cara al turista (façanes, sensació de menys seguretat, brutícia). Dóna la impressió que allí la majoria de gent hi va amb autocar o amb cotxe, evitant utilitzar el tren. La plaça on es troba la catedral, amb el baptisteri i la torre, estava plena de turistes, molt plena, i també plena de paradetes esperant fer el seu agost -mai més ben dit-. Florència també estava plena de turistes però, allí, en aquell espai, es concentrava potser més gent en relació a l'àrea del cas antic de Florència.\nRes més. Teniu unes fotos a l'àlbum Florència i Pisa 2007 de Flickr, i podeu veure un passi de diapositives aquí: [clic]. Quan tingui temps us situaré les imatges al plànol perquè us pugueu situar si hi voleu anar de viatge.\nEtiquetes: 2007, Florència, Itàlia, Pisa, viatges\nAra sí. El bloc quedarà inactiu durant la resta de setmana. Marxem a Florència, a gaudir de la seva arquitectura, dels seus museus, de la seva regió,..., durant uns dies. En tornar ja posaré un bon grapat de fotos.\nEscrit per Manel Zaera a 20.8.07 4 comentaris Enllaços que hi fan referència\nEtiquetes: Florència, turisme\nA l'àlbum Festes Majors 2007 teniu les fotos dels focs artificials d'ahir a Amposta. Amb això acabo el recull de fotografies de les Festes, dels actes als quals he anat i he fet fotos. Podeu veure un passi de diapositives aquí.\nEscrit per Manel Zaera a 20.8.07 0 comentaris Enllaços que hi fan referència\nEtiquetes: 2007, Amposta, Festes Majors, focs artificials\nLa setmana passada vaig demanar hora per fer-me el DNI, acabat de caducar. A Tortosa em donaven com molt aviat el dia 24 d'agost. Malauradament entre el 22 i el 26 estem de viatge i no podia esperar tant. Culpa meva haver esperat fins tenir-lo caducat a trucar, és cert. Per postres, amb el DNI caducat i el resguard no n'hi ha prou i cal el passaport per viatjar per la Unió Europea. Corre i cerca una solució per no quedar-te a casa. Al Consell Comarcal d'Amposta vam preguntar i allí et trobes en una situació de poble abandonat enmig del món. Hi ha una llista d'espera i quan des de Tortosa diuen que vénen a fer DNI, aleshores truquen per ordre d'arribada a la gent de la llista. Això és d'altres temps.\nLa solució va ser trucar a unes quantes comissaries, sobretot de Barcelona. Al final vam decidir anar a fer el DNI i el passaport a Cerdanyola del Vallès. Allí hi he viscut un grapat d'anys i m'hi he fet dos cops el DNI. La cosa va ser tan fàcil com anar a les 7h del matí. Vam ser els primers. A les 9h començaven a fer DNI i passaports -sobraven números encara- i a les 9:30h ja sortíem amb els tràmits fets. En dos dies ja tenia el passaport fet i el maldecap passat.\nCercanyola és una ciutat gran, de més de 50.000 habitants. Prop d'allí Sabadell i Terrassa també tenen comissaria de policia. I Barcelona té un bon nombre de dependències on tramitar els documents identificatius. En canvi, a les Terres de l'Ebre tenim una sola comissaria, saturada, per atendre, com a mínim, habitants de les quatre comarques, per no dir gent del País Valencià i de l'Aragó. No és lògic que en ple segle XXI un tràmit com aquest costi tant de fer i en casos com el d'Amposta, la segona ciutat del territori, suposi una situació de temps passats. Ja va sent hora de canviar això. Em pregunto si algun cop s'ha plantejat que siguin els Mossos d'Esquadra qui, en qualitat de policia de Catalunya, expedeixin també documents identificatius. Com ciutadà ho trobo ben lògic. Segur però, que el zel de mantenir competències per part del govern estatal, suposa una barrera a possibilitar-ho.\nEscrit per Manel Zaera a 20.8.07 3 comentaris Enllaços que hi fan referència\nEtiquetes: Administració Pública, DNI, passaport, tràmits\nL'aparició de taurons a la costa de Tarragona és una de les grans notícies d'aquests dies. Segurament, intoxicats de les pel·lícules en què presenten la vessant violenta dels taurons, els banyistes hauran sortit corrent de l'aigua, no sigui que l'animal els ataqui i se'ls emporti la cama o mitja taula de surf. Un cop vist que l'espècie era inofensiva, la gran decisió: cap a l'Aquàrium de Barcelona. Pobre animal, no ha comès altre error que acostar-se massa a la costa. Ara, en comptes de traslladar-lo al que se suposa que és el seu hàbitat, se'l posarà en captivitat, per ser una de les noves atraccions de la capital. Increïble.\nEscrit per Manel Zaera a 19.8.07 3 comentaris Enllaços que hi fan referència\nEtiquetes: successos, Tarragona\nAquí teniu un video de les andròmines d'ahir dissabte.\nEscrit per Manel Zaera a 19.8.07 0 comentaris Enllaços que hi fan referència\nA l'àlbum Festes Majors 2007 podeu veure les fotos de les andròmines d'avui dissabte.\nEscrit per Manel Zaera a 18.8.07 0 comentaris Enllaços que hi fan referència\nEtiquetes: 2007, Amposta, dissabte, Festes Majors\nHe afegit un àlbum, Girona 2007, a Flickr, amb imatges de la ciutat de Girona, com podeu imaginar.\nEscrit per Manel Zaera a 18.8.07 1 comentaris Enllaços que hi fan referència\nEtiquetes: Girona, turisme\nA l'àlbum Amposta 2007 de Flickr teniu les fotos del concurs de vestits de paper d'ahir dia 17 d'agost.\nEscrit per Manel Zaera a 18.8.07 2 comentaris Enllaços que hi fan referència\nEtiquetes: Amposta, Festes Majors, vestits de paper\nAhir una de les notícies que em va cridar l'atenció va ser la que comentava que Joan Sabanza, alcalde de Móra la Nova, vol l'autovia de l'Aragó fins Reus. I no només això, sinó que qualificava de secundària l'opció de desdoblar-la entre Gandesa i Tortosa -pensava que havia de ser fins Alcanar- és secundària. Fent memòria, els Ebrediputats fa un temps que van demanar que es fes JA el desdoblament de l'eix de l'Ebre. Sé que la notícia d'ahir es pot interpretar de vàries formes però, igual que ho dic amb les crítiques toves per part d'alguns a qui governa ara, em puc imaginar la reacció d'alguns si aquestes declaracions les hagués fet un alcalde socialista, d'Esquerra o d'un altre color polític que no fos CiU.\nEscrit per Manel Zaera a 16.8.07 1 comentaris Enllaços que hi fan referència\nEtiquetes: autovia, política, Terres de l'Ebre\nM'han comentat, de primera mà, que el concurs d'andròmines se celebrarà dissabte al matí. No sé l'hora però.\nEscrit per Manel Zaera a 15.8.07 1 comentaris Enllaços que hi fan referència\nA l'àlbum Amposta 2007 de Flickr teniu les fotos de la processó i ofrena de flors d'avui 15 d'agost, dia de la Mare de Déu d'Agost, patrona d'Amposta.\nEscrit per Manel Zaera a 15.8.07 0 comentaris Enllaços que hi fan referència\nEtiquetes: 2007, Amposta, Festes Majors, processó\nAmposta avui està de dol. La mort d'un policia municipal ha tenyit de negre les Festes. Els actes festius s'han suspès durant 24h. Descansi en pau.\nEscrit per Manel Zaera a 14.8.07 0 comentaris Enllaços que hi fan referència\nEtiquetes: Amposta, successos\nA l'àlbum Amposta 2007 de Flickr teniu unes fotos -poques- de l'encierro d'avui dilluns 13 d'agost. Teniu també el següent video.\nEscrit per Manel Zaera a 13.8.07 0 comentaris Enllaços que hi fan referència\nEtiquetes: 2007, Amposta, bous, encierro, Festes Majors\nDimarts, 13 d'agost, a la nit va celebrar-se un espectacle de jota de les nostres terres, amb els grups Paracota, la rondalla de Teixidó, la colla de dolçainers Samfaina, i el grup Lo Punxonet del CEIP Soriano Montagut. Teniu unes fotos a l'àlbum Amposta 2007 de Flickr i un video a continuació. Perdoneu la qualitat de les fotos però, amb poca llum i sense trípode no es pot evitar que surtin mogudes.\nEtiquetes: 2007, Amposta, Festes Majors, jotes\nAquest és el video de la tercera sortida del bou capllaçat a les Festes Majors d'Amposta.\nEtiquetes: 2007, Amposta, bous, Festes Majors\nAquí teniu un video que vaig fer com vaig poder del bou embolat d'inici de Festes Majors.\nA l'àlbum Amposta 2007 de Flickr us he deixat unes imatges del bou embolat d'inici de Festes d'Amposta i unes del bou capllaçat de les 17h.\nEscrit per Manel Zaera a 11.8.07 2 comentaris Enllaços que hi fan referència\nArriben les Festes Majors d'Amposta 2007 i arriben un parell de setmanes de vacances. Com podeu imaginar em desconnectaré una mica de la xarxa però, si puc posaré alguna foto dels actes que capturi amb la meva càmera. Bona festa!\nEscrit per Manel Zaera a 10.8.07 0 comentaris Enllaços que hi fan referència\nEtiquetes: Amposta, Festes Majors, vacances\nComentari que he posat al bloc dels Ebrediputats, que crec que valia la pena posar-lo aquí també.\nEtiquetes: Catalunya, infraestructures, política, transports\nAhir sortia a la tele. El Periódico també en parla. Es tracta d'una baralla al Parc Nacional Kruger, de Sudàfrica, entre dos cocodrils i uns lleons per aconseguir emportar-se una cria de búfal. Després, quan ja s'han apoderat els lleons, la truita es gira en contra seu i el gran grup de búfals els persegueix fins salvar la cria. Avui aquest video ha estat vist més de 10 milions de vegades, des del 3 de maig de 2007, data en què fou posat a YouTube.\nSegons es pot llegir al video, es publica amb drets d'autor restrictius (per què ho publica a YouTube aleshores?), i cal permís exprés dels autors per utilitzar-lo. El Periódico sembla que el deu tenir, perquè l'ha retallat i hi ha posat el seu logo com marca d'aigua a la notícia que publica. En cas contrari, un nou exemple de mitjà amb filosofia de coneixement no lliure que utilitza la xarxa com si fos un magatzem on es poden agafar les coses a l'ample i sense preguntar.\nEtiquetes: curiositats, drets d'autor, El Periódico, YouTube\nAbans d'ahir escrivia sobre els canvis de senyalització a l'Av. Josep Tarradellas. La primera foto que acompanya aquesta entrada mostra com estava ahir la nova senyalització a l'alçada amb el carrer Itàlia. La gran cruïlla que hi ha ara tindrà una zona enmig, semicircular, per on no es podrà passar, quedant dos sentits de marxa ben delimtitats.\nTambé comentava abans d'ahir que tot i haver pintat zebrejat per evitar que els cotxes aparquin a les cantonades d'aquest carrer, ja sabem que la gent respecta poc aquesta prohibició.\nI ahir mateix vaig poder comprovar i copsar una mostra sobre això. Primer us poso una foto, on es pot veure un cotxe aprofitant un aparcament on ja no n'hi ha cap (foto de la dreta), i després us poso un altre cotxe aparcat damunt del pas de zebra (foto de l'esquerra), el qual a la vegada està marcat amb un zebrejat groc. Sembla que hi ha gent que té tanta pressa i tanta necessitat d'aparcar prop d'on va, que ha d'aparcar on sigui, encara que donant una mica més de volta trobi aparcament en zona correcta. I lo més bo de tot és que sovint qui actua així ho fa per sistema i sempre se'n surt sense problemes.\nEscrit per Manel Zaera a 10.8.07 1 comentaris Enllaços que hi fan referència\nEl director general de Medi Natural, Joan Pellisa, va dir la setmana passada que el decret per autoritzar la caça en barraca a les Terres de l'Ebre es publicaria el mes de setembre per permetre que tothom pugui fer al·legacions. Avui publica El Punt que el decret ja s'ha publicat, quan falta mes de mig mes fins setembre, amb la qual cosa es torna a donar el cas d'iniciar un procés d'al·legacions en ple mes d'agost. Com es criticava en temps del PP, en temps del PHN, això sembla fet expressament per rebre menys al·legacions. Si aleshores era criticable ara no ho és menys.\nEm pregunto encara avui, com és que el govern català autoritza un mètode de caça, que per molt tradicional que sigui, Brussel·les prohibeix. M'ho pregunto perquè, si bé es pot estar a favor o en contra de la barraca, cal ser coherent i complir les normes. Potser, com passa de vegades, hi ha un buit legal, o una ambigüitat que s'aprofita per fer-ho. D'altra banda, també em pregunto com és que aquesta autorització surt d'un departament responsabilitat d'ICV, el partit més ecologista del govern?\nEscrit per Manel Zaera a 9.8.07 4 comentaris Enllaços que hi fan referència\nEtiquetes: caça en barraca, medi ambient\nGoogle proporciona materials educatius lliures per a professors d'Informàtica\nLlegeixo que Google ofereix materials educatius lluires [i gratuïts] per a professors d'enginyeria en Informàtica. Es tracta del projecte Google Code for Educators, on es poden trobar materials gratuïts per a professors d'enginyeria en Informàtica per millorar els seus cursos amb les tecnologies i paradigmes de computació més actuals. Així, es poden trobar materials sobre AJAX o sobre sistemes distribuïts. Hi ha diferents tipus de materials actualment: tutorials, exemples i sessions explicatives en video. A més, es poden fer cerques de materials publicats sobre el camp de coneixement, i es pot participar en un fòrum per fer suggeriments, debatre, etc.\nA més de tot això, els materials, si no s'indica el contrari, es publiquen amb llicència Creative Commons Reconeixement-CompartirIgual.\nEscrit per Manel Zaera a 9.8.07 0 comentaris Enllaços que hi fan referència\nEtiquetes: coneixement lliure, educació, enginyeria en informàtica, GoogleCode for Educators\nSi us interessa conèixer les opcions de programari lliure per edició de partitures (alguns amb altres funcionalitats), un article de Linux.com presenta els més coneguts: [clic]\nL'Av. Josep Tarradellas passa a tenir aparcaments en diagonal des d'aquesta setmana, tal com es veu a la foto adjunta. Les cantonades s'han pintat amb zebrejat groc perquè no es perjudiqui la visibilitat, tot i que ja sabem que es respecta poc. M'ha sorprès però, que l'aparcament en diagonal no s'hagi orientat de forma que es pugui entrar de cara, sinó que obliga -per lògica- a entrar-hi de cul. A la foto veieu el carrer en el sentit de baixada, amb els cotxes aparcats orientats cap a baix. El sentit de pujada es troba en la mateixa situació.\nEscrit per Manel Zaera a 8.8.07 2 comentaris Enllaços que hi fan referència\nL'enquesta que ha acabat avui sobre si volem camps de golf a l'ebre ha tingut els següents resultats: un 53% (25 vots) opina que no se n'han de fer; un 38% (18 vots) opina que sí però, amb aigua de depuradora; un 4% (2 vots) opina que no, i un altre 4% (2 vots) es mostra indiferent. El total de vots ha estat 47.\nEscrit per Manel Zaera a 8.8.07 1 comentaris Enllaços que hi fan referència\nEtiquetes: enquesta, enquestes, golf, Terres de l'Ebre\nAquesta entrada no és una crítica cap a cap partit ni govern pels seus sous. Ans al contrari, és una reflexió que sovint no es fa, ni dins dels mateixos partits, quan es corre a criticar els sous dels càrrecs electes.\nRecordo la nevada que va haver fa uns anys, quan Artur Mas es trobava en una festa, mentres Catalunya se saturava per la neu. De forma demagògica l'oposició va atacar-lo insistentment per no estar on havia d'estar. En un primer moment sembla lògic que el Conseller en Cap havia d'estar supervisant-ho, qui realment havia d'estar al seu lloc eren els tècnics, les persones amb capacitat de raonar decisions segons les necessitats del moment: policia, bombers, ambulàncies, caps dels serveis de transports,... El fet és que malgrat estar gaudint del seu temps lliure, l'aleshores Conseller en Cap va trobar-se en un dels punts de mira de les crítiques.\nDes de que es van formar els nous governs municipals s'han sentit i llegit crítiques contra les pujades de sous dels regidors en diferents poblacions, quan aquestes han estat efectuades per consistoris governants per partits d'un i altre color polític. Són raonables les pujades, són raonables els sous?\nFa ben pocs dies que es va carregar contra el Conseller Huguet per haver marxat de vacances mentres Catalunya -ep, perdó, volia dir Barcelona,... serà que el centralisme m'ha traït- es troba immersa en un caos per una combinació de factors: apagada, Renfe, aeroport, autopistes,...\nAvui mateix diferents partits polítics demanen el cap de la ministra de Foment pel caos de Renfe -entre ells el PP, de qui va heretar l'AVE l'actual govern-. Potser sí que la ministra dóna excuses que no ens serveixen però, no sé si ella ha de dimitir per una gestió discutible de la situació, la qual segurament correspon a algun càrrec del ministeri, no la pròpia ministra.\nEls càrrecs electes, siguin municipals, autonòmics, estatals o quins siguin, per molt que tinguin una dedicació parcial -com passa en alguns ajuntaments-, no deixen de trobar-se en exercici del seu càrrec en cap moment del dia per a la ciutadania. És a dir, que un regidor és 24 hores al dia, 7 dies a la setmana. Mai un regidor no pot excusar-se de dur a terme una gestió pròpia del seu càrrec -per exemple, una urgència, una situació excepcional- per trobar-se en el seu temps lliure. I encara que pugui fer-ho, no seria ben vist i la ciutadania podria castigar-lo a les urnes. Tenim doncs, que la dedicació dels càrrecs electes, malgrat que no ho reflecteixi la seva dedicació oficial, o el seu sou equivalent, són càrrecs electes 24x7.\nCal distingir entre dedicació i disponibilitat, terme al qual es refereix el 24x7. A la disponibilitat se li ha de sumar la responsabilitat que té qualsevol persona que exerceix una tasca de govern, d'administració, de gestió. Per tant, no podem posar el crit al cel perquè un regidor tingui un sou determinat. No està cobrant per les hores que consten que dedica al càrrec, sinó que s'ha de suposar que cobra per estar disponible quan calgui i per fer-se responsable del que té entre mans. Sí que s'ha de veure si combinar el càrrec amb altres feines absorvents és compatible però, no s'han de perdre de vista la resta de factors per analitzar si el sou és just o no. Potser en alguns casos la balança dirà que encara és baix.\nEscrit per Manel Zaera a 8.8.07 0 comentaris Enllaços que hi fan referència\nEtiquetes: feina, política, sou\nAvui La Vanguardia publica una notícia que diu que les empreses del sector [tecnològic] estan desesperades per la manca d'enginyers en Informàtica. Segons la notícia els estudiants de l'enginyeria troben feina abans d'acabar la carrera -això no és novetat- i les empreses incentiven els seus treballadors perquè trobin candidats per contractar -una pràctica que tampoc no és nova, si bé sembla per la notícia que ha augmentat-. El sector de la informàtica s'hauria de preguntar per què costa tant trobar enginyers? Cal dir que no sé si realment falten tants d'enginyers o si passa que els enginyers no opten a les ofertes de les empreses. Els sous han baixat des de l'augment que va haver l'any 2000, arran de l'explosió de la bombolla tecnològica. L'intrusisme professional -si es pot dir així, doncs no tenim atribucions exclusives- continua vigent, amb la qual cosa un es queda de pasta de moniato quan veu que no cal ser enginyer per treballar d'enginyer, en el cas de la Informàtica. Als diferents llocs web de feina proliferen moltes ofertes orientades a projectes, que no s'assegura que siguin en el mateix client, no assegurant un lloc de treball permanent o estable. Segurament hi ha moltes causes però, penso que el mercat laboral del sector informàtic és un mercat cada cop menys atractiu, pels sous i els tipus de feina, a més de ser conscients que des de carreres diferents del ram tecnològic, des de cicles formatius, o des d'altres llocs, es pot acabar treballant igualment en el sector.\nI ara, una mica en broma, una entrada de Menéame, la qual fa referència a un curs ofertat per CCC\nsobre Internet i comerç electrònic. Suposo que el curs no està realment en oferta o que, en cas contrari, s'hagin oblidat d'actualitzar durant uns quants anys la pàgina del web relacionada amb la informació, doncs és un curs que tracta entre altres els següents temes: Windows 98/Me, Internet amb Netscape Navigator 4.5 i Internet Explorer 5, Word 2000 i Dreamweaver. Si no fos informació incorrecta o mancada d'actualitzar em semblaria indignant que es pugui oferir l'any 2007 aquest tipus de formació.\nEtiquetes: educació, enginyeria en informàtica, feina, La Vanguardia\nDivendres a la nit a Amposta es fa el bou embolat de principi de festes. Els carrers del voltant del futur parc dels Xiribecs són el lloc on aquest any se celebra aquest acte. Però, no vull parlar de bous. Vull parlar del muntatge que requereix fer-hi el bou. Dilluns ja s'havien traslladat fins el lloc del bou de divendres totes les estructures metàl·liques i de fusta que han d'utilitzar-se per tancar el recinte i fer de barrera i permetre veure el bou. El problema és que això significa que durant una setmana els veïns que aparquen el cotxe al carrer s'han quedat amb moltes menys places d'aparcament. Ja ho he viscut això. Cada any passa això allí on es fa el bou embolat d'inici de festes. Cal ocupar el carrer amb les barreres una setmana abans? No es poden evitar les molèsties durant tants de dies als veïns de la zona?\nEtiquetes: Amposta, aparcament, bous, Festes Majors, trànsit\n2a trobada d'autors de les Terres de l'Ebre al Matarranya\nM'arriba l'anunci de la 2a trobada d'autors de les Terres de l'Ebre al Matarranya. Aquest diumenge, 12 d'agost, a les 19:30h, a Fuentespalda, hi ha la jornada sobre els autors i les noves tecnologies. Abans, a les 12h, a la llibreria Serret de Vall-de-roures, es presentarà el llibre Estius a l'Ebre.\nLa jornada, a les 19:30h, al casal cultural, contindrà la presentació del llibre guanyador del premi de literatura catalana "Guillem Micolau", Tornem a ser menuts, de Susanna Antolí. Continuarà amb una taula rodona sobre webs i blocs de la literatura i dels autors de les Terres de l'Ebre. Després una segona taula rodona tractarà sobre les institucions i les editorials en la difusií literària mitjançant les noves tecnologies. I finalment, es presentarà el Serret Bloc.\nA les 22:30h hi haurà un recital de poetes de l'Ebre, a la plaça de la població.\nEtiquetes: blocs, literatura, Matarranya, Terres de l'Ebre\nLa Torre de Sant Joan es troba a la badia dels Alfacs, dins del terme d'Amposta. Es tracta d'una torre de defensa del segle XVI que es va construir per protegir-se dels atacs per mar dels pirates sarraïns. Avui dia aquesta torre està mig destruïda -tot i que consolidada-. Es troba testimoni de la seva existència en alguns llibres.\nAl llibre Guide des marins pendants la navigation nocturne (Phillipe Jean Coulier, Ed. Hector Bossange, 1829), a la pàgina 85, es parla de la Tour San-Juan, a 2 llegües a l'est de Rapita, a la costa NE del port dels Alfaques, guarnida amb 2 canons.\nEl llibre New sailing directions (John William Norie, 1841), a la pàgina 28 es fa la descripció del port o badia (?) (haven) dels Alfaques, anomenat també, Le Sofa Bay, amb una costa poc profunda i fangosa, situant-hi el petit Fort of St. John, més enllà del qual hi ha una badia interna amb aigües molt poc profundes (l'Encanyissada?).\nEl llibre Spanish coasting pilot (Vicente Tofiño de San Miguel, de la Marina Espanyola, 1812), a la pàgina 209 també apareix la Tower of St. Juan, a la costa de la badia, amb 2 canons. La Ràpita, segons diu, és l'únic lloc deshabitat de la badia.\nEl llibre Sailing directions for the strait of Gibraltar and the Mediterranean sea (John Purdy, 1841), fa una descripció semblant. A la pàgina 32 diu que es considera que el port dels Alfaques comença a les Casas del Cana, proporcionant un refugi excel·lent. Diu que és capaç de refugiar un bon nombre de naus que no excedeixin de fragates, a causa de la seva poca profunditat. Els sediments del riu, explica, fan que la costa nord i est siguin fangoses, i plenes de petits llacs i estanys. Es produeix una gran quantitat de sal, preparada a les parts nord i est de la badia, la qual s'emporten contínuament els vaixells.\nEscrit per Manel Zaera a 7.8.07 0 comentaris Enllaços que hi fan referència\nEtiquetes: Amposta, Google Books, història, Torre de Sant Joan\nEl PSOE, des de Madrid, ha decidit que Navarra no pot decidir. El PSN ha d'obeir les directrius dels seus companys de fora, que es creuen conèixer millor que ells mateixos el millor per a la comunitat foral. És paradoxal que en una comunitat com Navarra, la dels furs, un partit estigui tan sotmès a la voluntat de Madrid. La dimissió del cap de llista dels socialistes navarresos no m'ha estranyat, és més, ja ho vaig dir en una altra entrada del bloc, que jo hauria dimitit en bloc. El president del govern, José Luis Rodríguez Zapatero, està davant d'una nova promesa no complida. Allò de "Pascual, apoyaré el Estatuto que salga del Parlamento de Catalunya", es repeteix a Navarra, segons es pot veure als mitjans.\nNo entenc molt bé la finalitat de tornar a fer president el cap de llista d'UPN. El PSOE té por del PP? El PSOE ja no vol girs a l'esquerra? El PSOE creu, com el PP, que tot allò que sona a esquerra a País Basc i Navarra té relació amb el terrorisme?\nPotser el PSOE espera sortir guanyant a les properes eleccions generals amb aquesta intromissió en els pactes del PSN. Però, si la cosa continua com sembla que podria continuar, una escisió del PSN no comportaria gaires beneficis, i potser l'estratègia resultaria fallida. Encara que, potser, i és algun dia n'haurem de parlar, és que el PSOE sap que a les properes generals pesarà molt la decisió de votar PSOE o arriscar-se que guanyi el PP.\nMés: Navarra, Haraquiri del PSOE\nTenim dos blocs més a l'Ebresfera: La Via Augusta i El Tossal dels 3 Reis.\nEscrit per Manel Zaera a 7.8.07 1 comentaris Enllaços que hi fan referència\nJa s'ha publicat el número 19 de la revista electrònica gratuïta Free Software Magazine. Si sou usuaris del web podeu descarregar-vos tot el número en format PDF. En cas contrari podeu consultar cada un dels articles per separat. L'editorial del número es posiciona sobre la situació dels estàndards de documents, l'Open Document, un format estàndard, i l'Open XML, l'alternativa de Microsoft per no perdre la batalla. L'article No budget learning with free software explica la implantació d'Ubuntu en una escola amb pocs recursos. Hi ha un apartat dedicat a trucs. L'article Free as in free milk parla de les pràctiques comercials de Microsoft als països en desenvolupament. També hi ha altres articles interessants, com una comparació de reproductors multimèdia lliures, un article sobre l'entorn d'aprenentatge virtual Sakai, o un article sobre el gestor de continguts SPIP.\nEscrit per Manel Zaera a 6.8.07 0 comentaris Enllaços que hi fan referència\nEl portal del projecte Amposta Ciutat Digital s'ha construït utilitzant programari lliure, almenys en alguns dels seus apartats. Així, la Comunitat Educativa és un gestor de continguts d'aprenentatge Moodle. El sistema d'autentificació i control d'accés centralitzat (single sign-on) és CAS. L'apartat d'eParticipació està basat en Gov2DemOSS. Per a la creació de comunitats s'empra Liferay.\nAquesta reduïda informació espero ampliar-la poca a poc i fer un repàs exhaustiu a la presència de programari lliure en aquest projecte tan important.\nEscrit per Manel Zaera a 6.8.07 1 comentaris Enllaços que hi fan referència\nDiu el director general per al Desenvolupament de la Societat de la Informació que el preu de l'accés a Internet amb ADSL és justificat per la inversió en infraestructures dels darrers anys. Senzillament, quan sento afirmacions així sento que em prenen el pèl. Com és que el preu de l'ADSL és semblant entre els diferents operadors? Com és que allí on els operadors fan inversions en xarxa pròpia el preu és menor? Com és que no es promouen alternatives més barates, com les xarxes sense fils urbanes? Com és que no ens diuen quan van començar a fer-se aquestes inversions i des de quan existeix l'ADSL al preu que està?\nDiumenge llegint el diari em quedava sorprès. Cues de 70 Km a l'AP-7 i aixecada de barreres als peatges. Qui té la concessió no vol que això sigui un fet habitual. Qui governa tampoc. Però, els usuaris, quan ens trobem que estem pagant per circular per una via congestionada ens sentim enganyats. D'entrada, l'existència de peatges a les autopistes és ja un fet discutible, i més si tenim en compte que no hi ha una distribució equitativa de peatges i d'autovies gratuïtes per aquesta Espanya que vol promoure tant la solidaritat entre els seus territoris.\nPerò, assumint això, ja no només la situació de diumenge hauria de suposar l'aixecada de barreres, sinó que molts caps de setmana i tornades de ponts hauria de produir-se aquest fet, doncs els usuaris entren en una via on se suposa que circularan ràpid i es troben que no és així. Potser cal posar un aforament màxim, com als locals comercials i d'oci? Potser cal deixar ben clar quin és el servei que ha de donar l'autopista i quan se suposa que aquest servei no és satisfet? Davant de tot això, seria d'agrair que el govern actués, pensant no només en les empreses que guanyen diners amb la concessió, sinó amb els usuaris, amb els consumidors, que paguen pel servei.\nEtiquetes: autopistes, trànsit\nEscrit per Manel Zaera a 3.8.07 0 comentaris Enllaços que hi fan referència\nCom semblava que passaria el PSOE, Madrid, s'ha imposat al pacte de govern assolit per PSN, Na-Bai i EU a Navarra. Jo, en un cas així, sentint-me desautoritzat des de Madrid, potser prendria la decisió de dimitir en bloc. El PP ho ha celebrat dient que ha triomfat l'Espanya constitucional. Com si el pacte al qual s'havia arribat no fos constitucional. Tot plegat, un moviment tàctic de cara a les properes eleccions, no en tinc cap dubte.\nInformation Week publica una comparativa entre la distribució de GNU/Linux Ubuntu i el sistema operatiu d'Apple Mac OS X. Està enfocada des de vuit punts:\nInstal·lació i migració.\nCompatibilitat de maquinari i gestió de l'energia.\nXarxes, web i xarxes sense fils.\nTreball/interoperabilitat amb Windows.\nEstabilitat, còpia de seguretat i recuperació.\nLa podeu llegir aquí: [clic].\nEscrit per Manel Zaera a 2.8.07 1 comentaris Enllaços que hi fan referència\nVia Retube: [clic].\nEscrit per Manel Zaera a 2.8.07 0 comentaris Enllaços que hi fan referència\nEscrit per Manel Zaera a 1.8.07 0 comentaris Enllaços que hi fan referència\nEscrit per Manel Zaera a 1.8.07 1 comentaris Enllaços que hi fan referència\nEscrit per Manel Zaera a 1.8.07 3 comentaris Enllaços que hi fan referència


Panades - Hiper Centro\n300 grams de saïm\n25 grams de llevat pensat\n75 mil·lilitres d’oli d’oliva\n600 grams de carn de xot\n100 grams de panxeta de porc\n600 grams de pèsols\nQuina recepta és més típica que les panades a Mallorca? N’hi ha ben poques que segueixin sent tan populars i estimades. Per aquesta temporada, el nostre xef, en Miquel Calent, ens ha dut una recepta de panades mallorquines marcada per la tradició. Comencem?\nPrimer de tot farem la pasta i per això, diluïm el llevat dins l’aigua tèbia, el saïm fos, l’oli, la llet i l’ou, i hi anem afegint la farina poc a poc. Ho anem amassant fins que aconseguim una pasta lluent, fina i no massa forta.\nMentre la pasta refreda preparem el farcit: tallem el xot a daus petits, la cansalada a tiretes i els pèsols esbajocats. Agafem una porció de pasta, l’arrodonim i li donem forma de pera per fer l’olla. La farcim amb una capa de pèsols, el xot, tres o quatre tiretes de panxeta i dues espipellades de sobrassada, al damunt una altra capa de pèsols. Per acabar amb una bolla petita de pasta es fa la tapa, que s’ajuntarà a l’olla amb els tradicionals pessics.\nEs couen al forn a 175 ºC, aproximadament durant mitja hora. Cal tenir en compte que cal treure-les una mica abans que siguin ben rosses perquè fora acaben d’agafar color.


AMICS DE LA MAR DE MENORCA: 01/01/2010 - 02/01/2010\n9 Trobada de Vela Llatina i Barques Clàssiques.\nSant Antoni 2010\nAvui ha tingut lloc la primera trobada que organitzem Amics de la Mar de Menorca i ha comptat amb la participació de nou bots i llaüts aparellat amb vela llatina.\nHem de destacar l’assistència del nostre llaüt declarat bé d’interès cultural, el “Besitos”, que d’aquí unes setmanes entrarà a l’avarador per fer el seu manteniment anual i preparar-lo pels cursos de vela llatina que organitzarem el mes de març i les trobades de vela llatina i barques clàssiques de la primavera i estiu.\nTambé hem d’esmentar la presència de les dues darreres embarcacions que hem restaurat al nostre taller del “Rentador” del port de Ciutadella, el bot “Estel” i el llaüt “Es Torn”, així com el bot “San Fernando”, construït l’any 1892, una de les poques barques que ha navegat en tres segles diferents.\nLlaüt "Es Torn" i bot "Estel"\nBot "San Fernando"\nLes altres embarcacions, el llaüt “Apolo” i els bots “Jamma”, “Reina de los Mares”, “Orsay” i “Tritón”, també han lluït les seves veles triangulars per la badia de Ciutadella.\nBots "Tritón" i "Reina de los Mares"\nLa pròxima trobada serà el mes de juliol al port de Fornells i acabarem a mitjan setembre al port d’Addaia.\nUs passem un enllaç al Diari Menorca on podeu veure una sèrie de fotos de la navagada:\nPublicat per Amics de la Mar de Menorca a 20:50 Cap comentari:\nHISTÒRIA DEL “BELLÍSSIMO”\nCap a l'any 1928 a La Lliga Marítima del port de Maó, més coneguda com “Sa Lliga, precursora des Club Marítim, es va començar a organitzar regates de velers místics.\nLes embarcacions que normalment competien eren Detective. Roig, Neptuno, Ernesto, Delio i Jover. Tots ells de diferent eslora..\nDegut a l'èxit, a l'any 1929, Pere Jover Bru va encerregar a Antoni Taltavull Vidal, mestre d'aixa del Port de Maó, més conegut amb el sobrenom de s'Obercoc, el que seria el nou Jover. Bot aparellat de místic, estava dissenyat per ser conduit per tres tripulant i amb un llast important, segons la mida de les veles que s'emprés, que podia oscil•lar de 150 a 400 kgs.\nVa tenir un gran èxit i Mestre Taltavull rebé l'encàrrec de fer dos bots més. El Cecilio, pel patró Antoni Ferrer, construït el mateix any, i el Dos hermanos, per a Antoni Catchot Vanrell. Aquest darrer, va ser acabat al 1935, inscrit el 19 de juliol, amb unes mides de 4,68 d'eslora, 1,77 de màniga i 0,74 de puntal, amb el foli 903 de la llista 4ª. La primera regata en que va participar va ser el 23 de juny del mateix any, conduit per Bartomeu Taltavull Saura, fill del constructor. Altres patrons varen ser els germans Delio i Dafne Bagur.\nEs fet de que les tres embarcacions fossin similars, permetia fer les regates amb igualtat de condicions. L'èxit i l'expectació del públic, a sa Plana de Cala Figuera, va ser gran, fins que a l’any següent, quan va esclatar la Guerra Civil, es van interrompre aquestes activitats competitives.\nAcabada ja la guerra, van tornar a regatejar els tres bots místics, que se'ls\nanomenava popularment es tres fantasmes, per l'aspecte que donaven quan navegaven, amb les seves grans veles blanques.\nEl Jover va ser adquirit per Pelegrín Rita, que li va canviar el nom per Victoria. El nou propietari del Cecicilio, Francesc Buenaventura, també el va tornar vendre a Armando Carreras Bagur, que li va posar el definitiu nom de Ignacia.\nEl 29 d'abril de 1942, Antoni Ferrer, en representació del seu fill, Antoni Ferrer Bellissimo, que encara era menor, va comprar Dos hermanos, canviant-li el nom per Bellissimo.\nEl 16 de setembre de 1947, la propietat passà a ser compartida, també, amb els seus germans Jaume i Manolo Ferrer Sirerol.\nEl Bellisimo, amb notable èxit, va seguir competint, fins que a la dècada des anys seixanta, amb l'arribada de l'snipe, es van deixar de fer competicions de bots místics.\nEncara, qualque vegada, va seguir navegant de forma més o manco esporàdica, fins que fou guardat als magatzems del Club Marítim.\nCap a l'inici dels anys noranta passà a la Pedrera de Robadones, dels Amics de la Mar, fins que el cinc d'agost d'enguany, va ser comprada per Tòfol Mus Reynés.\nDurant tot aquest temps, des de que va deixar de navegar, els seus tres jocs de veles varen ser guardats baix la custòdia de Paco Bosch, qui els va entregar a l'actual propietari, en tan bon estat que podrien ser novament emprades.\nHem de dir que per navegar amb la vela grossa, es necessitava una antena d’uns deu metres, tal com es pot comprovar a l'històrica fotografia del Bellíssimo, de Foto Sturla, al port de Maó, testimoni d'una època gloriosa des bots místics.\nActualment, està al taller des Rentador, d’ Amics de la Mar de Menorca, al port de Ciutadella, on el mestre d'aixa Josep Marqués l'està reparant, fent-li una posada a punt, respectant totalment el seu aspecte i disseny.\nDesprés, cap a la primavera de l'any que ve, està previst que torni a la mar, veles desplegades, passant a formar part de la flotilla dels Amics de la Mar del Port de Maó, amb base a l'Illa Pinto.\nEs complirà els setanta-cinquè aniversari de la seva construcció.\nTòfol Mus Reynés Desembre de 2009\nPublicat per Amics de la Mar de Menorca a 17:33 3 comentaris:\nTrobada de Sant Antoni\nDiumenge 24 de gener de 2010 Port de Ciutadella\n-9'45 h. Reunió de patrons a la caseta de comandància (moll de pescadors)\n-10 h. Sortida de les embarcacions.\n-10'30 h. Cridada a la boia de sortida i començament de la navegació.\n-13 h. Acabament de la navegació.\n-14’30 h. Dinar i lliurament de records (s'ha de confirmar l'assistència abans de dia 20 de gener).\nPer a més informació posa't en contacte amb l'associació als telèfons: 639641900-971385197\nPublicat per Amics de la Mar de Menorca a 22:10 3 comentaris:\nBon any nou 2010\nAmb aquesta primera entrada al bloc, us volem desitjar un feliç any.\nPublicat per Amics de la Mar de Menorca a 18:31 5 comentaris:


el problema són els partits, o clom funcionen els partits, però és el factor humà i suposo no hi ha remei.\nHi ha els de ciudadanos en blanco que ekls escons que treuen no els cobren nmi els ocupen, a alguns ajuntaments ho han aconseguit en eleccions municipals anteriors-\nUna de les solucions seria un govern de tecnòcrates sense pertinença a cap partit, gestors vaja! però això és utopia\nLa primera idea era la bona: govern dels "aristos" . Però en general governen els mediocres o aquells que no han aconseguit la feina que volien, que encara és pitjor.\nSi digués que no vull tenir poder potser mentiria, però és que no vull!\nEsclar, Francesc, que el problema són els partits i tota l'estructura que els envolta i la que han creat per governar. Els escons sense ocupar -s'hi podria afegir els de l'abstenció- a part de la percepció de no participació, poca cosa més suposarien.\ntampoc els tecnòcrates solucionarien res. Quines prioritats contemplarien a l'hora de governar i per què?\nSegur que haurien de governar els millors, Assum, però, els millors en què? Com decidir qui són els millors? I aquests millors, s'haurien d'eternitzar en el govern? Preguntes i preguntes.\nPotser mentiries, Macondo, però et crec. Tot i que les manifestacions del poder són molt variades.


Baltosios Bures Kaunas Lituània - Ofertes d'hotels amb els MILLORS DESCOMPTES EN LÍNIA\nM. Gimbutienes 35, Petrasiunai, Kaunas, Lituània - Molt bona ubicació - Veure al mapa\nMés informació sobre Baltosios Bures\nBaltosios Bures, ubicat a Kaunas City Center, Kaunas, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Casa Sugihara, Parc Vytautas, Parc Ramybės.\nBaltosios Bures ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, aparell de televisió, habitacions interconnectades disponibles, articles de tocador a cada habitació. Les instal.lacions d'oci de l'hotel, que inclouen centre esportiu, sauna, pesca, parc infantil, pistes de tennis estan dissenyades per escapar i relaxar-se. Amb una localització ideal i amb comoditats imbatibles, Baltosios Bures no troba competidors en cap categoria.


Patricia Garcia del Barrio\nEs troba en : Inici Colze a Colze Sinergia Interiors\nPROJECTE: Reforma d'una antiga botiga de mobles i fusteria en un estudi de disseny d’interiors\nAUTOR: SINERGIA INTERIORS S.L www.sinergiainteriors.com\nCom a plantejament inicial es va buscar trencar bruscament amb el passat, allunyant-nos el màxim possible de compartiments estancats amb distribucions de mobiliari afogades i circulacions impossibles.\nLa intenció doncs, era vincular el màxim possible l’interior de la botiga amb l’exterior, gaudint de la llum natural, el paisatge rural i el flux constant de vianants, enriquint-nos de cada estació i vivint cada hora del dia.\nAquesta preocupació per la il·luminació ens porta a crear un joc entre la llum i l’ombra creant escenografies perfectes per a cada hora del dia i necessitat.\nPer l’exposició de mobiliari es prefereix treballar amb poques marques i sel·leccionades, buscant més enllà de fabricants i trobant camins i filosofies pròximes.\nUna “serp” en alçat ens recull els diferents ambients del showroom, distribuint-se de forma que crea paviment, paret i sostre repetidament, tot donant la benvinguda als visitants amb el primer pas d’entrada.\nTot seguit, la zona més creativa s’aixeca sobre un esglaó, dignificant-se damunt el paviment industrial del local. Aquest espai acull, en primer lloc, la zona d’atenció al client i administració. Darrera mateix hi ha la zona de disseny, quatre grans taules\nemmarcades per uns llargs armaris i un pati interior que crea visibilitat cap a la porta d’entrada. Un petit sofà i un televisor marquen el lloc de relació entre companys, alhora que ens lliga amb les noves tecnologies per presentar els projectes als clients.\nVoltant la tarima s’aixeca per un extrem un volum mostrador de tèxtil (fundes nòrdiques, coixins, catifes, teles), marcs i cadires tot disposat de forma marcadament ordenada i retro-il.luminada. A l’altra banda, el gran aparador mostra les últimes adquisicions, ja siguin peces de disseny, d’art ó de creació pròpia. Un espai viu i canviant, seguint pas a pas les noves idees i apostes creatives.\nA l’espai de ventes, una taula rodona ajuda a aproximar-se al client i en millora la interactuació, finalitat essencial per treballar.\nEl paviment existent era una moqueta deteriorada encolada sobre “terrasso” i s’opta per donar continuïtat a l’espai aplicant un revestiment continu de resines epoxi del TERRALEVING amb acabat brillant i de color gris antracita com el sostre.\nDescobreix el projecte de Patricia García del Barrio


L’Espai Òmnium Bages acollirà l’exposició ‘Els herois de l’1 d’octubre’ – Castellvilarenc.info\nby Redacció 07/01/2019\nFoto: Ramon Creus.\nLa inauguració es farà divendres a les 19 h i comptarà amb la presència dels alcaldes Eloi Hernàndez i Joan Badia\nL’Espai Òmnium Bages acollirà, a partir de l’11 de gener, l’exposició ‘Els herois de l’1-O’, del periodista Aleix Solernou. Les fotografies mostren la brutalitat de les càrregues policials que hi va haver als col·legis electorals de Sant Joan de Vilatorrada i copsen la resistència, el dolor, el patiment, la ràbia i l’orgull de les persones que van defensar les urnes, i també ensenyen el paper que hi va tenir el pallasso Jordi Pesarrodona.\nAquestes imatges van servir per testimoniar a escala nacional i internacional el que va passar l’1-O al país. Solernou va quedar tercer en el premi Clic Fotoperiodisme Jove 2018 per les imatges que va captar l’1-O a Sant Joan de Vilatorrada.\nLa inauguració es farà el divendres 11 de gener a les 19 h i comptarà amb els parlaments de l’alcalde de Fonollosa, Eloi Hernàndez, i de l’alcalde de Callús, Joan Badia, que recordaran com van viure la violència de la Guàrdia Civil als seus municipis.\nLa mostra es podrà veure fins al 8 de febrer.


Més de 60 empreses i professionals participen a Solsona en el Fòrum de la Biomassa de Catalunya | clusterbiomassa.cat\nMés 60 d’empreses, administracions i professionals han participat en el Fòrum de la Biomassa de Catalunya, que s’ha celebrat al Centre de Ciència i Tecnologia Forestal de Catalunya, a Solsona, i que neix amb l’objectiu d’esdevenir un punt de trobada d’administracions, empreses, centres de recerca i professionals per posar en comú l’evolució d’aquesta font d’energia renovable i coordinar noves actuacions per impulsar-ne la implantació al país.\nCatalunya és un país de boscos; un 64% de la superfície és forestal, amb poc més de 2 milions d’hectàrees i un increment d’entre 3 i 4 milions de m3 l’any de les masses forestals. Amb l’objectiu de posar-los en valor i de combinar la seva conservació amb la rendibilització del recurs, el Govern va impulsar l’Estratègia per promoure l’aprofitament energètic de la biomassa forestal i agrícola a Catalunya 2014-2020.\nEl Fòrum també ha servit perquè tot el sector comenci a intercanviar idees i propostes per tal de reeditar i renovar l’Estratègia per promoure l’aprofitament energètic de la biomassa forestal i agrícola a Catalunya, que culmina l’any que ve.


Discos no sol.licitats: Billy Paul\nCrónica d'una infidelitat descrita amb péls i senyals\nCantant nord-americà de música soul nascut amb el veritable nom de Paul Williams a Filadelfia, la ciutat més gran de l'estat de Pensilvania. Paul va ser un solvent vocalista que va participar activament en l’eclosió del anomenat "so Philadelphia", aquell gènere musical que es va popularitzar a la primera meitat de la dècada dels setanta i que va constituir l'avantsala de la "música disco".\nL’any 1972, Billy Paul va aconseguir un disc d’or amb el single "Me and Mrs. Jones" (jo i la senyora Jones), una balada lenta molt romàntica, extreta de l'àlbum "360 Degrees of Billy Paul" (360 graus de Billy Paul), un tema ballable que, avui dia, s'ha convertit en tot un clàssic. Tot i estar assistida per uns notables arranjaments orquestrals, la melodia de "Me and Mrs. Jones" és bastant trista.\nEncara que Billy Paul portava cantant en la indústria musical des de la dècada dels anys cinquanta, "Me and Mrs. Jones" va ser el primer gran èxit de la seva carrera, una cançó que a principis dels anys setanta va conquistar al públic de tot el món.\n"Me and Mrs. Jones" va aconseguir ser numero 1, tant als Estats Units com al Regne Unit, a més, el disc va vendre més de dos milions de còpies, un fet que va reportar al cantant nord-americà un premi Grammy en la categoria d'intèrpret masculí de rhythm and blues. "Me and Mrs. Jones" va ser títol que va proporcionar a Billy Paul la merescuda fama internacional.\nEn una primera lectura, tot sembla indicar que "Me and Mrs. Jones" descriu un adulteri, ja que entreveu que el protagonista del relat i la senyora Jones tenen un embolic. El tractament de Mrs. (senyora) que acompanya el cognom d'ella indica clarament que, o bé es tracta d'una dona madura, probablement, més gran que el seu amant, o que està casada. En qualsevol cas, es tracta d'un amor furtiu.\nUna infidelitat freqüent: els dos amants es troben cada dia al mateix lloc i a la mateixa hora, mentre el sofert marit de la sra. Jones, com en la majoria de casos semblants, no s'assabenta de res.\nJo i la senyora Jones tenim un assumpte,\ntots dos sabem que això està malament ...


"En qualsevol cas SM el Rei D. Joan Carles, continua, com sempre ho ha estat, a disposició de l'ministeri fiscal per a qualsevol tràmit o actuació que consideri oportú", afegeix la breu missiva\nEl passat mes de juliol, el jutge de l'Audiència Nacional Ismael Moreno va dictar interlocutòria d'obertura de judici oral contra els actors Ana Duato i Imanol Arias per diversos delictes contra la Hisenda Pública\nEl Govern prepara una forta pujada dels impostos de Successions i Patrimoni\nLa nova llei antifrau consolida les elevades taxacions dels immobles basades en el valor cadastral que fan les Hisendes autonòmiques\nEntre les empreses amb més deute es troben Nozar, amb un deute de 215 milions Isolux Corsán, amb 329 milion Desgüaces La Torre, amb 21,4 milions.\nEls 2.000 milions per a Educació estaran disponibles des d'aquest dimarts i arribaran a les CC.AA. la setmana que ve\nEn la roda de premsa posterior a Consell de Ministres, la responsable d'Hisenda ha recordat que aquests 2.000 milions formen part de la partida de 16.000 milions d'euros que l'Executiu va anunciar per "reforçar els serveis públics"\nL'Audiència Nacional ha ratificat la sanció d'Hisenda contra Jorge Javier Vázquez per cometre irregularitats en les Declaracions de la Renda de 2005, 2006 i 2007.\nAquesta és la xifra que assenyala l'Agència Tributària com diners que el fill de l'expresident va amagar al fisc, encara que gairebé la meitat del deute ha prescrit.\nLes necessitats de tresoreria per l'impacte econòmic de la pandèmia obliguen a augmentar la recaptació.\nLa Fiscalia l'acusa d'haver defraudat 2,7 milions a Hisenda.\nHisenda contribuents a Espanya als eurodiputats espanyols que han intentat pagar impostos a Bèlgica. I li ha guanyat la batalla als tribunals a José Manuel García-Margallo, Pablo Arias i José Ignacio Salafranca.\nXabi Alonso, absolt de frau a Hisenda\nL'Audiència Provincial de Madrid absol l'exfutbolista Xabi Alonso de tres delictes contra la Hisenda Pública relatius als exercicis de 2010, 2011 i 2012 pels quals l'acusava la Fiscalia de Madrid de no tributar sota la suposada aparença d'una cessió d'explotació de drets d'imatge a una societat.\nEn el primer semestre de 2019, hi va haver prop de 14.500 treballadors afectats per acomiadaments col·lectius\nLa cantant declara davant la titular del Jutjat d'Instrucció 2 d'Esplugues de Llobregat com investigada per un presumpte frau fiscal de 14,5 milions d'euros.\nMontoro ha explicat al respecte que el Ministeri d'Hisenda va enviar quatre denúncies a la Fiscalia General de l'Estat i altres tres a la fiscalia del Tribunal de Comptes per "indicis" de possibles irregularitats.\nUn informe dels Tècnics del Ministeri d'Hisenda (Gestha) adverteix que Espanya dobla Europa en economia submergida per falta de mitjans de control.\nDivorci total entre el Govern central i els afectats per la talidomida\nL'Associació de Víctimes de la Talidomia a Espanya (AVITE) segueix sense entendre's amb Hisenda perquè reclama l'exempció total d'impostos sobre les ajudes públiques que reben.\nERC està més a prop de votar en contra dels PGE que d'aprovar-los, assegura Aragonès


Serveis – nadalailla.ad\nHORARIS DEL CENTRE COMERCIAL\nHoraris del centre comercial: més temps per atendre’t!\nEls horaris dels establiments del centre comercial s’adeqüen durant la campanya de Nadal a la demanda i les necessitats dels visitants i clients, a la vegada que tenen en compte els festius i les celebracions familiars.\nEl recinte del centre comercial és obert tot l’any, els 365 dies. L’aparcament del centre comercial està obert tots els dies i durant tot l’any.\nEls establiments comercials, restaurants, cafeteries i cinemes, però, varien els horaris de tancament segons els dies.\nL’horari habitual del comerç és, de dilluns a dijous, de les 10 h a les 20.30 h com a mínim. Divendres i dissabte, el tancament és a les 21 h, i diumenge, a les 20 h.\nNo obstant això, pots consultar més avall els horaris especials dels dies del mes de desembre i de principis de gener, perquè hi ha canvis significatius segons les dates. Per a qualsevol dubte, contacta amb el Punt d’Atenció i Informació al Client al telèfon (+376) 892 000.\nHoraris de les botigues durant el pont de la Puríssima\nEl dia 8 de desembre, festivitat de la Puríssima, és festiu a Andorra. Malgrat això, el comerç i la restauració, així com els serveis adreçats al turista, estan oberts. Com que el 6 i el 8 de desembre són també festius a l’Estat espanyol, s’estableix un horari especial del comerç des del divendres 3 al dimecres 8 de desembre.\nAixí doncs, l’obertura dels comerços és a les 10 i el tancament, a les 21 h, excepte dimecres 8, que és a les 20.30 h.\nLes cafeteries i els restaurants també obren aquests dies fins més tard de les 23 h per atendre la demanda de sopars.\nHoraris de les botigues a partir del divendres 17 de desembre.\nDes del divendres 17 de desembre fins al diumenge 9 de gener, els horaris dels comerços del centre comercial, així com els dels restaurants, cafeteries i cinemes, s’ajusten al flux de visitants previstos en aquestes dates, tenint en compte també els festius i les celebracions familiars.\nDes del divendres 17 al dijous 23 de desembre, els comerços obren a les 10 h i tanquen a les 21 h. Hi ha el mateix horari del 26 al 30 de desembre i del 2 al 9 de gener.\nEls dies 24 i 31 de desembre, el comerç tanca abans i el dia de Nadal i de Cap d’Any el centre està tancat. Et recomanem que consultis els horaris concrets d’aquests dies més avall.\nPel que fa a restaurants i cafeteries, també tanquen més tard durant aquest període, excepte els dies 24 i 31 de desembre, en què tanquen abans. No obstant això, el dia de Nadal i el dia de Cap d’Any sí que en pots gaudir, perquè, amb horaris especials, obren al públic. Més avall, tens informació concreta sobre aquest punt.\nEls Cinemes illa Carlemany també tanquen més aviat els dies 24 i 31 de desembre, però obren el dia de Nadal i de Cap d’Any per oferir sessions de tarda.\nHoraris del supermercat Caprabo\nEl supermercat Caprabo, conscient de la importància de les compres per als àpats de Nadal, aplica uns horaris específics i concrets diferents dels de la resta de comerços del centre comercial.\nDes del 29 de novembre fins al 9 de gener, diumenges inclosos, el supermercat obre portes des de les 9.30 h fins a les 21 h. Els dies 24 i 31 de desembre, però, fins a les 20 h, i el dia de Nadal i el de Cap d’Any està tancat.\nEn cas de dubtes o consultes, adreça’t directament al supermercat trucant al telèfon (+376) 802 470.\nHoraris especials per als dies 24 i 31 de desembre\nEl divendres 24 i el divendres 31 de desembre, els horaris dels establiments del centre comercial s’adapten a les celebracions familiars i, per aquest motiu, modifiquen l’horari de tancament.\nL’obertura és a les 10 h, però el tancament és entre les 19 i les 20 h. Aquest horari l’apliquen també restaurants i cafeteries, així com els Cinemes illa Carlemany. El supermercat Caprabo tanca les portes a les 20 h.\nEl centre comercial també tanca els accessos poc després del tancament del supermercat, però l’aparcament està obert, com la resta de l’any, les 24 hores.\nDavant de qualsevol dubte o consulta, truca al Punt d’Atenció i Informació al Client marcant el (+376) 892 000 i et transferiran directament a l’establiment que demanis.\nHoraris i serveis dels dies 25 de desembre i 1 de gener\nEl dia de Nadal i el de Cap d’Any són festius obligatoris, de manera que el comerç està tancat. El centre comercial, però, obre les portes, perquè cafeteries, restaurants i Cinemes illa sí que ofereixen serveis, això sí, amb horaris especials.\nLes cafeteries, a les 11 h com a molt tard, ja són obertes. Els restaurants, a partir de les 13 h. Els Cinemes illa Carlemany ofereixen sessions de tarda: consultar la cartellera i els horaris concrets al web cinemesilla.com, a les xarxes socials o bé trucant al telèfon (+376) 892 040.\nEl Punt d’Atenció i Informació al Client, situat a la planta baixa del centre comercial, t’atén d’11 h a 14 h i de 16 h a 20 h.\nLa targeta regal és un bon invent que ofereix el centre comercial. Malgrat que sembli impersonal, és un regal que encerta els gustos de qui la rep, segur. Evidentment, hi ha persones a les quals tenim clar què volem regalar, que sabem què demanen en la carta al Pare Noel o als Reis. Per contra, n’hi ha d’altres que no sabem si els triarem el perfum o el color que els agrada, o si agafarem la talla que els va bé. Per a aquests casos, la targeta regal és una excel·lent solució, que, a més, us permet estalviar temps.\nOn és vàlida?\nA diferència de les targetes regal que ofereix qualsevol establiment, que només són vàlides en aquell establiment, la targeta regal d’illa Carlemany s’accepta a totes les botigues, cafeteries i restaurants del centre comercial, fins i tot al supermercat i als cinemes. És, doncs, un regal que ofereix moltes possibilitats per a qui el rep, perquè hi ha més de setanta establiments on es pot gastar l’import amb què es carregi la targeta. Només hi ha una excepció: l’aparcament. Allà no s’admet el pagament amb targeta regal.\nCal afegir un benefici més si s’opta per aquest regal: la caducitat. La targeta regal té una llarga caducitat, de manera que es pot fer servir quan més li convingui a la persona que la rep. Per exemple, pot comprar en època de rebaixes, de manera que podrà adquirir més productes per l’import de la targeta regal.\nÉs molt senzill: només cal passar pel Punt d’Informació i Atenció al Client de la planta baixa. Després d’omplir un petit formulari, es fan els tràmits de cobrament i els de càrrega de la targeta per l’import desitjat, que no pot ser menys de 25 € ni més de 500 €. Una mateixa persona només pot comprar deu targetes regal de cop i el pagament només es pot fer amb targeta bancària.\nLa targeta regal s’entrega amb totes les instruccions d’ús i dins d’un sobre, que es pot personalitzar amb el nom de la persona a qui la regalem. Aquesta persona, tal com s’indica en les normes d’ús, pot saber en tot moment quants diners li queden a la targeta fent una consulta al caixer automàtic de Crèdit Andorrà.\nAl Punt d’Informació i Atenció al Client també li ho poden dir.\nUS EMBOLIQUEM ELS REGALS\nUn regal ben embolicat diu molt de qui fa el regal i dona més valor a l’objecte que es regala. «Vestir» el regal demostra un interès envers la persona a qui el lliurem, perquè li mostrem que hem tingut cura de tots els detalls, fins i tot que la presentació sigui especial.\nTingueu en compte que per festes generem molts residus, com a conseqüència de l’augment en el consum d’aliments, begudes, així com pels papers d’embolicar, llaços i embalatges.


M�s Ebre 2.009. El renaixement. - Diari m�s Ebre\tmés ebre\nM�s Ebre 2.009. El renaixement.Amb la mateixa capçalera de sempre, però amb un esperit diferent, avui ens presentem amb un projecte novedòs, carregat d’il•lusió i ple de bones intencions. Molts son els canvis que presenta el Més Ebre, fruït d’una gestió i un enfoc nou.\nA partir d’avui serem més accessibles als lectors i amb temes de més proximitat. Un bon exemple d’aquesta novetat és la nova versió “on line” que es pot consultar a www.mesebre.cat. També l’acord de col•laboració amb Canal TE, és una mostra més de la integració dels mitjans de referència del territori, per tal de crear la plataforma de comunicació per excel•lència, de les Terres de l’Ebre.\nNous col•laboradors i redactors faran que cada divendres trobem noticies exclusives de la realitat de les nostres terres, per tal de mantindre el privilegi de ser el setmanari líder d’audiència de les Terres de l’Ebre.\nActualitat, societat i esports seran, a partir d’avui, els tres nostres pilars fonamentals d’informació de tot allò que més li interessa als nostres lectors. Esperem, però, ser també una tribuna oberta, per a totes aquelles veus que vulguin fer arribar el seu missatge als nostres lectors.Publicat el 16-01-2009 Autor: Editorial


En aquesta secció trobaràs les respostes als dubtes més sol·licitats\nSi teniu qualsevol dubte podeu enviar-nos la vostra pregunta mitjançant el formulari que teniu a la vostra disposició i us respondrem al més aviat possible.\nSi veiem que la vostra qüestió és recurrent o d’interès general serà afegida a les FAQ’s\nTema que vols consultar.\nInformació general Suport pilot / cursa Suport tècnic Màrqueting i publicitat Premsa i comunicació Patrocinis Altres\nCom començar la meva primera cursa en VIRTUAL SIM RACING?\nSelecciona i compra l’esdeveniment/cursa disponible en virtualsimracing.com en què vulguis participar.\nRebràs un e-mail amb l’accés al servidor de competició i/o l’enllaç per descarregar-te el circuit i/o els cotxes.\nAssegura’t de tenir instal·lat Assetto Corsa i l’aplicació Steam.\nSi t’hem enviat un enllaç amb el circuit, descarrega’l per poder jugar.\nA la pàgina de l’esdeveniment, verifica el tipus d’esdeveniment, l’automòbil, la pista, les condicions i altra informació de l’esdeveniment.\nQuins són els requeriments de sistema?\nPC amb Windows.\nL’accés al SERVER de COMPETICI\nVolant i controlador de pedal: molt recomendable.\nPuc executar en Xbox, PS4 o Mac?\nActualment, VIRTUAL SIM RACING s’executa només al PC amb Windows.\nQuè és el Assetto Corsa?\n(Italià per a “Race Setup”) és un videojoc de curses de SIM desenvolupat pel desenvolupador italià de videojocs Kunos Simulazioni. Està dissenyat amb èmfasi en una experiència de cursa realista amb suport per a una àmplia personalització i capacitat de modificació.\nActualment, l’únic programari de simulació que admet la plataforma és Assetto Corsa per a Microsoft Windows. Consulteu els requisits de maquinari en el lloc web oficial d’ Assetto Corsa.\nPer a una experiència completa de la plataforma VIRTUAL SIM RACING, recomanem comprar el paquet Assetto Corsa ULTIMATE EDITION.\nQuè és l'accés a servidor de competició?\nÉs l’accés que et permet participar en les curses que organitza VIRTUAL SIM RACING. Recorda que cal tenir instal·lat l’Assetto Corsa.\nLa participació en les curses que organitza VIRTUAL SIM RACING té un cost que varia en funció de l’esdeveniment/cursa a la que vulguis participar.\nUn cop compris la teva participació en una cursa disposaràs del circuit per entrenar de forma gratuïta i practicar les vegades que necessitis.\nPerò si encara necessites més, sempre pots reservar hores per entrenar al nostre centre d’entrenament amb un simulador real. (VirtualSimCenter – Pròximament).\nCom funciona el sistema de qualificació de l'conductor?\nSIM RACING VIRTUAL utilitza un sofisticat sistema de càlcul per definir la qualificació de cada controlador: el sistema de qualificació ELO. Si guanya contra un conductor amb una qualificació més alta, obtindrà més punts de qualificació de guanyar contra un conductor amb una qualificació més baixa. En una cursa bàsicament ganes contra tots els que estan darrere teu i perds contra tots els que estan davant teu.\nCom funcionen les divisions de conductors?\nEn esdeveniments de carrera on hi ha un nombre il·limitat de conductors registrats i més conductors registrats del que permet el circuit, el sistema dividirà als conductors en múltiples divisions i crearà múltiples servidors. Els conductors de major qualificació apareixen a la divisió 1, els conductors de menor qualificació apareixen a la divisió 2 i així successivament.\nPuc utilitzar Content Manager amb VIRTUAL SIM RACING?\nPer connectar-se als servidors VIRTUAL SIM RACING actualment, ha d’iniciar a través dels servidors VIRTUAL SIM RACING, però Content Manager funciona sense problemes per a configurar Assetto Corsa\nOn canvio la configuració de Assetto Corsa?\nSi us plau, fes servir el navegador Chrome. Si el problema persisteix, connecta’t al servidor de VIRTUAL SIM RACING i comprovi els missatges o errors. Si tot està en els servidors VIRTUAL SIM RACING, hauria de mostrar “Fet”.\nOmple el nostre formulari de contacte i explica’ns en què estàs interessat.


Accés als ensenyaments de Grau per al curs 2017-18\nSol·licitud de trasllat d’expedient o canvi d’estudis\nTerminis de la preinscripció universitària 2017:\nconvocatòria de juny: del 6 de juny al 3 de juliol\nconvocatòria de setembre: dies 20 i 21 de setembre (en aquells ensenyaments on hagin quedat places lliures)\nFormalització de la preinscripció: https://accesnet.gencat.cat/\n2) 2.\tSol·licitud de trasllat d’expedient o canvi d’estudis\nExclusivament Itinerari A+B\nNomés docència de primer, segon i tercer curs\nDel 3 al 28 de juliol\nEls estudiants universitaris poden sol·licitar la simultaneïtat de dos estudis de grau sempre que les normatives de cada universitat implicada ho permetin. La via en aquesta casos serà sempre la preinscripció universitària (1).\na) Els estudiants de llicenciatura (pla 2001) que no hagin finalitzat els seus estudis hauran d'adaptar-se als estudis de grau que substitueixen la seva titulació i tenen al seu abast, a través de Món UB o del seu espai personal, el SIMULADOR que la UB manté implementat. En la simulació obtinguda, que només és informativa , l'estudiant pot veure quin és el reconeixement dels seus estudis al grau.\nTot seguit, l'estudiant haurà de lliurar la sol·licitud d'adaptació a la Secretaria de la Facultat, de l'1 al 30 de juny de 2017.\nb) Els estudiants de llicenciatura dels plans 1994, 1981 o anteriors, que en el seu moment van abandonar els estudis, hauran de presentar per escrit la seva sol·licitud d'accés al grau, a la Secretaria de la Facultat, de l'1 al 30 de juny de 2017 .\n* En el cas d'accés al grau en Llengües i Literatures Modernes , només es podrà cursar l'itinerari A+B, en els àmbits lingüístics d'Alemany, Anglès, Català, Espanyol, Francès o Rus.\nEn cas que l'estudiant obtingui una convalidació de 30 o més crèdits podrà realitzar la matrícula en el Grau en el termini que estableixi el calendari de matrícula de la Facultat.\nÚltima actualització o validació: 01.06.2017


Biblioteca Escola Sagrada Família: de desembre 2020\nHola de nou a tots els addictes al paper!👋\nEl dia de Nadal🎄 vaig fer un vídeo explicant els llibres que el tió ha cagat a casa meva,💨 aquí hi teniu l'enllaç. 👇\nQuins llibres ha cagat el vostre tió?📚 A la biblioteca ens agrada tafanejar els vostres gustos així que deixeu comentaris amb els títols de casa vostra!\na dissabte, de desembre 26, 2020 Cap comentari:\nEtiquetes de comentaris: Lectures nadalenques, llibres, Nadal, Recomanacions, recomanats, tió\nHola de nou booklovers!👋\nJa estem oficialment de vacances de Nadal!!!🎉🎇🎊🎆 des de la biblioteca només volem desitjar-vos bones festes amb aquest conte que han gravat 🎤🎥els alumnes de segon.\nI com que per Nadal🎄 qui res no estrena res no val... Estrenem la nostra flamant enciclopèdia infantil nova de trinca💓. Moltes gràcies a la comunitat educativa, a l'AFA i a la comissió de biblioteca que fan possible que disposem d'aquestes novetats.👄👄👄\nEtiquetes de comentaris: bruixes d'arlet, Enciclipèdia, Nadal, segon\nSOM UNA BIBLIOTECA COVID!\nLa biblioteca de l'escola ha aconseguit el distintiu #bibliotecacovid que dóna el programa de biblioteques escolars de la generalitat!🎉🎆🎊\nAixò significa que som una biblioteca que està contribuint, amb accions i recursos, a facilitar l'aprenentatge , el foment de la lectura i a promoure l'equitat entre els alumnes,👌 adaptant-nos a les noves mesures de seguretat dels centres.\nGràcies a tota la comunitat educativa per fer-ho possible! 💕\nEtiquetes de comentaris: bibliotecacovid, segell\nEL PERSONATGE MISTERIÓS!\nAhoy! 👋Navegants literaris:\nContinuem amb: EL PERSONATGE MISTERIÓS! 🎆🎊🎉\nEs tracta d'endevinar quin personatge literari📖 s'amaga sota la túnica❓.\nLa Laia F., l'Ariadne O. i la Paula C. de cinquè se n'han empescat una de bona. 😱Quin creieu que serà el personatge que han escollit? 💭Aquí teniu la QUARTA pista🔍 i recordeu llegir bé les normes de participació! 👀A veure qui guanya!💪\n❗NORMES DE PARTICIPACIÓ👀\n1. Es publicaran dues pistes cada setmana (dilluns i dimecres) fins arribar a cinc. ⛳Les trobareu en aquesta entrada i al cartell de l’escola.\n2. Cada persona pot donar una única resposta i la deixarà, o bé a la bústia, 📮o bé en forma de comentari en aquesta entrada del blog de la biblioteca. 👇\n3. Com més aviat endevineu el personatge👤 més punts tindreu.(Amb la primera pista sumareu 5 punts, amb la segona 4 i així fins a la darrera que val només 1).\n4. Per respondre heu de posar el vostre nom i utilitzar aquesta frase:\n“La resposta al personatge misteriós és...”\n5. 💥El jurat descomptarà mig punt per cada error ortogràfic.❌\na dimarts, de desembre 08, 2020 Cap comentari:\nEtiquetes de comentaris: dinàmica, literari, personatge misteriós, pista, repte\n🎵El Desembre congelat🎶 ens visita com cada any i fa olor de vacances!💃💃💃\nEnguany ho tindrem difícil per desitjar-nos bon Nadal, 🎄per això El Carter Joliu ha arribat a la biblioteca.\nEns ajudarà a transportar els nostres missatges📝📩📢 a altres indrets de l'escola!\nSi teniu un germà o germana a un altre curs,💏 un amic o amiga, 🚶🚶una mestra que ja no veieu, 👵una monitora que enyoreu,🙋 si us voleu disculpar amb el personal de neteja per ser marranots o marranotes😝😝😝... Només cal escriure una carta 📝📜com les del conte i deixar-la a la bústia📪 que hi ha al davant de la biblioteca.\nEl carter Joliu les repartirà eficientment com sempre ho ha fet.💪\nDeixem un vídeo 📹explicatiu per si hi ha dubtes!\nPodeu enviar tot tipus de cartes sempre que poseu l'adreça correctament (nom i curs) però per si de cas us deixo el model que hem fet servir a la biblioteca:\nEtiquetes de comentaris: carta, carter joliu, cartes, festes, Nadal


Google eliminarà les cookies de Google Chrome - Seqmenta Google eliminarà les cookies de Google Chrome - Seqmenta\nGoogle ha anunciat darrerament que el seu navegador Google Chrome bloquejarà les cookies de tercers tal i com ho fan Safari o Firefox per protegir la privacitat, una preocupació creixent per part dels usuaris.\nPer posar-nos en context. Una cookie o galeta és un fragment d’informació que els llocs web que visitem envien als navegadors perquè aquests la recordin en sessions posteriors. És a dir, permeten als navegadors recordar quines pàgines web visitem i com hi hem interactuat. Això permet en sessions posteriors adaptar els continguts als nostres interessos (el que fa Amazon a la seva pàgina principal) o mostrar-nos publicitat de productes que hem visitat mentre estem llegint el diari.\nL’eliminació de cookies representa un canvi important per a la indústria de la publicitat online, ja que aquesta depèn, en gran part, de la capacitat de rastrejar als usuaris per mostrar-los anuncis en funció de com s’han comportat anteriorment.\nHi ha qui diu que l’objectiu de Google és impedir als seus principals competidors que utilitzin informació dels usuaris que passin pel seu navegador, informació que ell podrà obtenir per altres vies. Google ha anunciat explícitament en una entrada al seu blog escrita per David Temkin (Director de gestió de producte, privacitat publicitaria i confiança) que una vegada suprimeixin els cookies, no crearan alternatives per seguir als internautes.


Solsona crea un sistema telemàtic per agilitzar la reserva d’instal·lacions municipals i la via pública\nper Redacció - Fotografia: Ajuntament de Solsona 09/12/2015 00:00h\nSolsona crea un sistema telemàtic per agilitzar la reserva d’instal·lacions municipals i la via pública| Redacció - Fotografia: Ajuntament de Solsona\nL’Ajuntament de Solsona ha perfeccionat el sistema telemàtic de reserva d’instal·lacions municipals i via pública per part d’entitats i ciutadans a títol particular. A partir d’ara, aquest tràmit es podrà realitzar directament a través del portal municipal sense necessitat de formalitzar la sol·licitud per via d’una instància.\nPer explicar el funcionament del nou aplicatiu les regidories de Cultura i Esports han convocat el teixit associatiu a una sessió informativa aquest divendres, dia 11, a les 19.00 hores a la sala cultural de l’Ajuntament. Ambdues regidories subratllen que “és molt important l’assistència de les entitats a aquesta convocatòria per tal que les reserves es gestionin correctament”.\nA través del portal municipal es podrà entrar a l’opció de reserva d’instal·lacions, en què hi ha el saló de les Homilies d’Organyà de la Biblioteca Carles Morató; tres espais de la Sala Polivalent; el Teatre Comarcal; quatre sales del Casal de Cultura i Joventut; el Celler de Ca l’Aguilar; la sala cultural de l’Ajuntament; els dos pavellons poliesportius; el rocòdrom; el camp de futbol, un enllaç a l’aplicació per reservar les pistes de tennis o pàdel i la via pública. Una vegada es tramiti la reserva, s’enviarà la confirmació d’acceptació o denegació.\nAquesta nova fórmula també servirà per tenir informació de la disponibilitat d’espais lliures i de totes les activitats previstes als espais públics, fet que permetrà millorar la programació d’actes per part de les entitats i evitar solapaments.\nLa 17a Fira d'Artistes i Activitats Tradicionals de Tàrrega revalida l'èxit de públic amb 20.000 visites en quatre dies\nJornada de donació de sang, aquest dimecres a Alcarràs


Acte d’homenatge al Cardenal Vidal i Barraquer - Actualitat - NotíciesTarraconense\nActe d’homenatge al Cardenal Vidal i Barraquer\nEl Govern de la Generalitat es va sumar a la celebració del 150è aniversari del naixement del cardenal Francesc d’Assís Vidal i Barraquer, arquebisbe de Tarragona (Cambrils 1868 - Friburg 1943). El dimecres 7 de novembre al Saló Sant Jordi del Palau de la Generalitat va tenir lloc un solemne acte d’homenatge al cardenal tarragoní, presidit pel M. H. Sr. Quim Torra, president de la Generalitat.\nA l’acte hi van assistir l’arquebisbe de Tarragona, Jaume Pujol; el cardenal Lluís Martínez Sistach; el bisbe auxiliar de Barcelona, Sergi Gordo; l’abat de Poblet, Octavi Vilà; el vicari general d’Urgell, Josep M. Mauri; el vicesecretari de la Conferència Episcopal Tarraconense, Norbert Miracle; i el president de la Unió de Religiosos de Catalunya, Màxim Muñoz. Entre les autoritats civils, a més del president Torra, hi eren presents la Consellera de Justícia, Ester Capella; l’expresident Joan Rigol; el president de la Diputació de Tarragona, Josep Poblet; els alcaldes de Cambrils i Montblanc, Camí Mendoza i Josep Andreu; i el director general d’Afers Religiosos, Marcel·lí Joan. També tenien un lloc destacat un grup de membres de la família Vidal i Barraquer.\nLa part central de l’acte va consistir en una conferència de Mn. Manuel Maria Fuentes, canonge director de l’Arxiu Històric Arxidiocesà de Tarragona i vicari episcopal. Mossèn Fuentes va posar l’accent en la coherència entre el pensament i l’acció de Vidal i Barraquer, i especialment en la voluntat pacificadora del Cardenal. També va defensar la memòria del Cardenal que durant la postguerra fou calumniat pel règim franquista, que intentà de moltes maneres obtenir la seva destitució de la seu tarragonina, i acabà remarcant que a la seva vida s’hi escau l’epitafi que figura a la tomba del papa Gregori VII: «He estimat la justícia i he avorrit la iniquitat. Per això, moro a l’exili».\nEl president Torra va afirmar que recordar figures com Vidal i Barraquer, “és un acte de dignitat”, i ha recordat la visita que ell va fer fa pocs dies a la Cartoixa suïssa de la Valsainte on va morir el cardenal per tal d’homenatjar-lo.\nDurant l’acte també van executar diverses interpretacions musicals la Coral Verge del Camí de Cambrils, coincidint amb la celebració del seu 50è aniversari.


L’Ametlla de Mar no cobrarà la taxa de terrasses durant el 2020 i deixarà d'ingressar 80.000 euros ~ EbreDigital.cat\nL’Ametlla de Mar no cobrarà la taxa de terrasses durant el 2020 i deixarà d’ingressar 80.000 euros\nRedacció Ebredigital.cat2020-05-05T13:00:26+02:005 de maig de 2020|Economia| L'Ametlla de Mar|Ajuntament de l'Ametlla de Mar, Empreses, RESTAURACIÓ|\nL’Ajuntament de l’Ametlla de Mar no cobrarà la taxa d’ocupació de la via pública aquest 2020. L’equip de govern ha anunciat la suspensió del cobrament a partir de la declaració de l’estat d’alarma. Una mesura fiscal que beneficiarà directament sectors com el comerç, l’hostaleria i la restauració del municipi.\nEls establiments de la Cala no pagaran, durant el que queda d’any, per les terrasses amb taules i cadires, les marquesines i testos, el tancament de carrers o l’ocupació per tendes. L’alcalde Jordi Gaseni remarca que l’objectiu de la mesura “és ajudar els empresaris i reactivar l’economia local”.\nL’exempció del pagament suposarà que l’Ajuntament deixi d’ingressar uns 80.000 euros. Aquesta mesura beneficiarà la pràctica totalitat dels establiments de la població, exceptuant aquells que estan dins el domini portuari. Per això, l’alcalde explica que demanaran a Ports que tampoc no els cobri la taxa.\nPer altra banda, el consistori està estudiant poder augmentar l’espai de les terrasses en els casos que sigui possible perquè bars i restaurants no perdin la seva capacitat, tot i la reducció de l’aforament a la meitat per garantir el distanciament. Gaseni també anuncia que es podrien avançar el tancament de carrers.\nEstà previst que les terrasses puguin reobrir a partir del pròxim dilluns 11 de maig.


Cultura inicia la col·lecció 'Guies Literàries' | Valencia Extra\nCultura inicia la col·lecció 'Guies Literàries'\nLa Regidoria de Cultura posa a disposició dels visitants una nova ferramenta per a conéixer la ciutat, la col·lecció “Guies Literàries”, que invita a recórrer la ciutat que és hui València i la ciutat que ha sigut al llarg d’esdevenir del temps, de la mà de la peripècia vital i la mirada de destacades personalitats que han escrit la seua història. Aquests primers exemplars estan dedicats a l’època medieval (València monàstica i València gòtica) i a la València republicana, amb les figures d’Isabel de Villena, Lluís Vives i Juan Gil-Albert, respectivament.\nLa regidora de Patrimoni i Recursos Culturals, Glòria Tello, ha presentat hui els tres primers exemplars d’aquesta nova col·lecció divulgativa, acompanyada pels seus coordinadors, Daniel Benito Goerlich i Mateo Gamón. Tello ha explicat que la ciutat és, sobretot, “la que està en els ulls de la gent, en la seua mirada; en la gent que la va mirar i la mira; que la va respirar i la respira; que la va gaudir i la gaudeix; que la va passejar i la passeja. Que la va viure i la viu”. “I eixe”, ha assegurat, “és l’esperit que impulsa aquesta col·lecció de guies literàries que presentem hui”.\nLes guies que inauguren la col·lecció són les titulades Sor Isabel de Villena i la València monàstica, Lluís Vives i la València gòtica, tots dues escrites per Daniel Benito Goerlich; i Juan Gil-Albert i la València republicana, de David Sánchez Muñoz. Mateo Gamón és autor de les fotografies que il·lustren l’edició. Tal com ha explicat la regidora de Cultura, el que es descriu en aquestes guies “és la mirada de persones excepcionals que van viure el seu temps i la seua ciutat”.\nAmb aquesta iniciativa es pretén a més, ha afegit Tello, “reconstruir el nostre present i construir el nostre futur; però també recordar, respectar i defendre el nostre passat: valorar el nostre patrimoni”. “Perquè el passat”, ha afegit, “influeix en el que som ara. I ara som una ciutat oberta, tolerant, bella, sense complexos, amb una mirada tan àmplia com el mar que ens envolta”.\nDaniel Benito Goerlich ha definit València com una ciutat “bella, antiga, de més de 2.000 anys, que ofereix capes i capes de presència i de testimonis dels valencians que ens han precedit en altres èpoques i en altres cultures i que encara són patents per a una mirada que ha de ser meditativa i reposada”. “Per a conéixer de veritat una ciutat cal passejar-la”, ha afegit, “i que millor manera que passejar-la amb aquests llibrets a través d’unes rutes en què la presència d’un personatge històric ens va contant la València de la seua època, què queda, què no queda i què ha sigut substituït”.\nPer la seua banda, Mateo Gamón, ha relatat el procés d’elaboració de les obres, que ha viscut, ha afirmat, “amb molta felicitat”. “He anat a l’ombra de Gil-Albert, després dels passos d’Isabel de Villena, seguint Lluís Vives…”, ha relatat, “perseguint les trajectòries descrites en les guies, i buscant a vegades el lloc que ja no existeix”.